
Tra  missionens  præsidentskab. 

En  julehilsen  til  missionærer  og  søskende  i  vort  velsignede 
land,  Danmark. 

De  bedste  ønsker  om  en  glædelig  jul  og  et  godt  nytår  til  alle 
med  ønsket  om  alt  godt  på  jorden  og  fred  og  god  vilje  blandt 
alle  mennesker! 

Det  er  let  at  ønske  alt  dette  på  papiret.  Det  er  rart  at  sende 
dejlige  gaver,  således  som  det  er  skik  og  brug  i  vore  dage,  men 
tænk  på  det  lille  barn,  som  blev  født  og  svøbt  i  en  krybbe,  og 
som  aldrig  gav  en  gave,  og  dog  var  den  største  giver  til  hele 
menneskeheden. 

Hvorfor  fejrer  De  julen?  Hvad  betyder  julen  for  Dem? 

For  de  fleste  mennesker  vender  tankerne  i  julen  ikke  1955  år 
tilbage  til  Bethlehem,  til  krybben,  hvor  Jesusbarnet  blev  født.  I 
de  dage,  da  rejser  skete  på  et  æsel  eller  en  kamel,  var  det  skik 
at  give  kostelige  gaver  og  skønne  parfumer  ved  sådanne  lejlig- 
heder, som  da  Frelseren  blev  født.  Verden  vidste  ikke,  at  en 
Frelser  var  født,  men  hyrderne  og  de  vise  mænd  fra  Østerland 
vidste  det,  og  de  tilbragte  mange  dage  med  at  rejse  på  deres  ka- 
meler for  at  ære  den  nyfødte  Konge.  Engelen  fortalte  hyrderne, 
at  en  Frelser  var  født:  »Men  engelen  sagde  til  dem:  Frygt  ikke; 
thi  se,  jeg  forkynder  eder  en  stor  glæde,  som  skal  være  for  hele 
folket.  Thi  eder  er  i  dag  en  Frelser  født  i  Davids  by;  han  er 
Kristus,  Herren!«  Og  så  var  der  en  himmelsk  hærskare,  som 
lovpriste  Gud  og  sagde:  »Ære  være  Gud  i  det  højeste!  og  på 
jorden  fred  i  mennesker,  der  har  hans  velbehag!«  (Luk.  2:10-14). 

I  gamle  dage  var  budskabet:  En  Frelser  er  født,  fred  på  jorden 
og  god  vilje  blandt  menneskene,  men  i  dag  er  det:  Julen  kommer 
med  al  sin  travlhed,  med  at  give  og  at  modtage  gaver.  Kun  få 
procent  af  de  folk,  som  fejrer  julen,  har  den  rette  ånd  fra  gam- 
mel tid  og  føler,  at  en  Frelser  er  blevet  født,  og  siger:  Fred  på 
jorden  i  mennesker,  der  har  hans  velbehag,  og  føler,  at  de  kan 
sige  af  hele  deres  sjæl,  at  dette  vil  ske. 

Vi  som  sidste  dages  hellige  har  mere  at  være  taknemmelige 
for  i  julen  end  andre  folk  på  jorden.  Mormons  Bog  bevidner,  at 
Kristus  blev  født  i  Davids  by,  og  fremkom  med  den  samme  er- 
klæring: Fred  på  jorden  og  god  vilje  blandt  menneskene.  Og  vor 
store  profet  Joseph  Smith  så  himlene  åbne  og  Jesus  Kristus 
sidde  ved  Guds  højre  hånd,  så  det  synes  mig,  at  vi  har  et  stort 
ansvar,  når  vi  erklærer  over  for  verden,  at  Jesus  Kristus  blev 
født,  levede  sit  liv  her  på  jorden,  blev  korsfæstet  for  verdens 
synder,  opstod  på  den  tredie  dag,  da  hans  mission  på  jorden 
var  fuldført,  steg  op  til  himlen,  og  nu  sidder  ved  Gud  Faderens 
højre  hånd. 

De  sidste  dages  hellige  skulle  lære  sig  selv  og  deres  børn,  at 
den  virkelige  mening  og  hensigt  med  julen  er,  at  en  Frelser  blev 
født,  og  belære  andre  om  betydningen  af  det,  englene  erklærede, 
da  han  blev  født:  »Fred  på  jorden  i  mennesker,  der  har  hans 
velbehag«. 

Måske  tror  vi  det  ikke,  men  dette  er  en  alvorlig  sag.  Som  De 
ved  sagde  Frelseren:  »Hvor  meget  er  givet,  ventes  der  meget«. 

Lad  os  hvor  især  lære  vor  pligt,  og  lære  mennesker  overalt,  at 
julen  har  et  vigtigt  formål  og  en  stor  betydning.  Den  er  givet  til 
verden  som  menneskehedens  Herres  og  Frelsers  fødselsdag.  Vi 
har  et  vidnesbyrd  i  vor  sjæl  om,  at  dette  er  sandt.  Vi  har  for- 
nyet dette  vidnesbyrd  gennem  den  Helligånds  kraft.  Verden  har 
det  ikke  og  kan  ikke  få  det,  fordi  intet  menneske  kan  sige,  at 
Jesus  er  Guds  Søn  undtagen  ved  den  Helligånd,  som  vi  har  mod- 
taget ved  håndspålæggelse  af  Guds  mænd,  der  holder  det  hellige 
præstedømme.  Lad  os  lære  alle  folk  dette,  og  lad  os  ikke  skamme 
os  over  det,  og  den  dag  vil  komme,  da  Herren  ikke  vil  skamme 
sig  over  os. 

Jeg  vil  gerne  ønske  alle  læserne  af  »Stjernen«  en  glædelig  jul 
og  et  godt  nytår-  Må  vi  alle  fejre  nogle  glade  og  lykkelige  hellig- 
dage med  hjertet  fuldt  af  glæde,  fordi  vi  ved,  at  der  er  mere 
velsignelse  ved  at  give  end  at  modtage. 

Junius  M.  Sorensen, 
Missionspræsident. 


Clsi-ojeien  (yosefjn  C2/milh 

født  den  23.  december  1805. 

Det  er  i  år  150  år  siden,  Joseph  Smith  blev  født  i  byen   Sharon  i 
staten  Vermont. 


Priser  Profeten,  som  skued  Jehova, 
Jesus  har  salvet  den  herlige  Seer. 
Åbnet  blev  tidernes  fyldes  husholdning, 
det,  som  var  talet,  på  jorden  nu  sker. 
Hil  dig,  du  Seer,  thi  din  Gud  dig  hjemkaldte, 
bødler  og  ransmænd  ej  håne  dig  mer; 
endnu  du  virker  for  lidende   brødre, 
døden  ej  binder  dig,  elskede  Seer. 


Signer  hans  minde!  Han  faldt  som  en  martyr, 
vandt  sig  en  plads  i  Forløserens  favn; 
længe  hans   blod  Illinois  skal  besudle, 
hæder  og  ære  omstråle  hans  navn. 
Hil  dig,  du  Seer,  thi  din  Gud  dig  hjemkaldte, 
bødler  og  ransmænd  ej  håne  dig  mer; 
endnu  du  virker  for  lidende  brødre, 
døden  ej  binder  dig,  elskede  Seer. 

»Skandinaviens  Stjerne«  i  hvert  hjem! 


Stor  er  hans  uælde,  hans  præstedom  varigt, 
evig  og  altid  han  nøglerne  har; 
ædel  og  tro  han  sit  rige  vil  arve, 
hgldet  af  hellige  kronen  han  ta'r. 
Hil  dig,  du  Seer,  thi  din  Gud  dig  hjemkaldte, 
bødler  og  ransmænd  ej  håne  dig  mer; 
endnu  du  virker  for  lidende  brødre, 
døden  ej  binder  dig,  elskede  Seer. 

Offer  og  Igdighed  palmen  ham  bringer, 
blodstænkte  verden,  i  hast  dig  omvend! 
Vågn  af  din  dvale,  din  brøde  må  sones, 
alle  skal  se  broder  Joseph  igen! 
Hil  dig,  du  Seer,  thi  din  Gud  dig  hjemkaldte, 
bødler  og  ransmænd  ej  håne  dig  mer; 
endnu  du  virker  for  lidende  brødre, 
døden  ej  binder  dig,  elskede  Seer. 

Tiende 


Tale  af  apostel  Spencer   W.  Kimball  søndag  formiddag  den  12.  juni 

1955  i  København. 

(Efter  at  have  givet  en  lille  dreng,  Kurt.  10  25-ører  og  så  bedt  om 
at  få  en  tilbage,  hvad  han  fik,  spurgte  han,  om  drengen  vidste,  hvad 
tiende  betød). 

Gud  giver  os  alt. 

Nogle  mennesker  elsker  ikke  Herren  så  meget,  som  Kurt  elsker 
mig.  Sommetider  kan  de  ikke  give  den  ene  tiendedel  tilbage.  Somme- 
tider tror  de,  at  altsammen  tilhører  dem,  og  de  er  ikke  klare  over,  at 
de  lovede,  før  de  blev  født,  i  Åndeverdenen,  at  de  ville  betale  en  tien- 
dedel af  alt,  hvad  de  tjente,  tilbage  til  deres  himmelske  Fader. 

I  Amerika,  hvor  jeg  plejede  at  bo  i  Arizona,  ejede  jeg  en  gård.  Jeg 
plejede  at  fodre  grisene,  malke  køerne,  sætte  høet  op  og  udføre  alt 
det  andet  arbejde  på  gården,  men  da  jeg  blev  kaldet  til  at  være  en  af 
apostlene,  flyttede  jeg  til  Salt  Lake  City,  og  jeg  måtte  overlade  går- 
den til  en  forpagter.  Han  er  en  vidunderlig  forpagter.  Hvert  år  reg- 
ner han  ud,  hvor  mange  penge  vi  har  tjent  på  gården,  og  så  sender 
han  mig  en  eheek  på  halvdelen  af  overskudet.  Det  er  50  procent.  Og 
han  har  endnu  aldrig  gjort  vrøvl  over  det.  I  femten  år  har  han  haft 
min  gård  i  forpagtning,  og  han  har  aldrig  undladt  at  give  mig  mine 
50  procent.  Jeg  leverer  jorden  og  vandet  og  betaler  alle  afgifter  og 
skatter,  og  han  gør  arbejdet,  og  så  deler  vi  fortjenesten. 

Dette  er  omtrent  ligesom  med  folk  på  denne  jord.  Jeg  er  sikker 
på,  at  da  vi  var  i  himlen  som  ånder,  aflagde  vi  nogle  bestemte  løfter 
til  vor  himmelske  Fader.  Vi  samledes  alle  til  en  stor  konference.  Vi 
var  der  allesammen,  og  Herren  sagde  til  os:  »Jeg  vil  drage  ud  i  ver- 
densrummet og  lave  en  jord.  Det  vil  blive  et  dejligt  sted  at  leve  på. 
Der  vil  være  hav  og  land.  Der  vil  være  skove,  der  kan  skabe  huse 
og  andre  ting.  Der  vil  være  mange  planter  til  at  spise  og  gøre  jer 
lykkelige.  Der  vil  være  dyr,  som  I  kan  dræbe  for  at  få  mad.  Der  vil 
være  dyr  til  at  arbejde  for  jer.  Og  til  sidst  vil  jeg  en  dag  give  jer  et 
legeme,  og  jeres  ånd  vil  drage  ind  i  dette  legeme,  og  I  vil  blive  født 
ind  i  verden.  Efter  nogle  års  forløb  vil  I  være  voksne,  og  I  vil  be- 
gynde at  arbejde.  Jeg  vil  levere  alt  landet,  og  jeg  vil  give  jer  regnen 
fra  himlen,  og  jeg  vil  give  jer  solskinnet  til  at  holde  jer  varme  og 
få  jeres  sæd  til  at  gro.  Jeg  vil  give  jer  helbred  og  styrke.  Jeg  vil  give 
jer  synet,  for  at  I  kan  se  de  ting,  1  ønsker  at  se.  Jeg  vil  give  jer  hø- 
relsen, så  I  kan  høre  og  tale  med  hinanden.  Alle  disse  ting  vil  jeg  give 
jer.  Og  alt,  hvad  jeg  beder  om,  er,  at  I  erindrer  mig  og  dyrker  mig, 
ikke  for  Herrens  skyld  men  for  jeres  egen  skyld«.  »For  at  I  ikke  skal 
glemme  mig«,  sagde  Herren,  »ønsker  jeg,  at  I  til  gengæld  skal  give 
en  af  hver  ti  til  mine  formål.«  Nu  kunne  Herren  have  sagt:  »Denne 
tiendedel  er  ikke  til  mig,  den  er  til  dig,  men  den  går  gennem  min 
Kirke,  for  at  den  kan  udføre  mange  ting  på  en  kollektiv  måde.«  Jeg 

Apostel  Spencer  W.  Kimball  på  talerstolen  i  Odense  med  ældste 
Figat  Breum  som  tolk. 


kan  forestille  mig,  at  vi  sandsynligvis,  da  vi  hørte  ham  fortælle  om 
alle  de  gode  ting,  han  ville  give  os  og  kun  bad  om  en  tiendedel  til- 
bage, sagde  til  ham:  »Himmelske  Fader,  du  er  altfor  ædelmodig.  Jeg 
vil  være  villig  til  at  give  dig  alting  tilbage,  undtagen  hvad  jeg  absolut 
behøver  til  mad  og  klæder.  Ja,  himmelske  Fader,  jeg  ville  være  villig 
til  at  give  tre  fjerdedele  tilbage,  eller  i  hvert  fald  halvdelen.«  Og  så 
tænker  jeg,  at  han  har  sagt:  »Nej,  mine  sønner  og  døtre,  jeg  ønsker, 
at  I  skal  have  alle  de  gode  ting  i  verden,  ikke  kun  det  nødvendigste, 
men  også  luksus,  og  alt,  hvad  jeg  beder  om,  er,  at  I  giver  mig  en 
tiendedel  tilbage,  og  måske  en  tiendedel  af  al  jeres  tid,  eller  lidt 
mere,  og  en  tiendedel  af  jeres  energi,  eller  lidt  mere.« 

Var  dette  ikke  ædelmodigt?  Hvem  ville  ikke  give  en  tiendedel  til- 
bage til  ham,  som  gav  os  alt,  og  særlig  da  han  har  givet  os  et  løfte, 

og  man  har  endnu  aldrig  hørt,  at  han  har  brudt  et  løfte.  Han  har 
måske  sagt:  »Nu  kan  I  gå  ned  på  jorden  og  arbejde  alene,  hvis  1 
ønsker  det,  uafhængigt  af  mig,  men  hvis  I  vil  arbejde  sammen  med 
mig  og  gøre,  hvad  jeg  foreslår,  vil  jeg  give  jer  mange,  mange  vel- 
signelser.« Men  mange  mennesker  tror  ikke  på  Herren.  De  tror  ikke, 
at  han  vidste,  hvad  han  sagde,  eller  mente,  hvad  han  sagde.  Så  de 
putter  alle  pengene  i  deres  lomme  og  går  ud  og  bruger  dem. 

Jeg  er  taknemmelig  for,  at  jeg  havde  en  fader  og  moder,  som  el- 
skede mig.  Jeg  havde  otte  søstre  og  to  brødre,  og  vore  forældre  lærte 
os  evangeliet,  da  vi  var  små.  Da  jeg  bare  var  en  lille  dreng,  lærte  min 
moder  mig  tiendeloven.  En  morgen  gik  vi  til  biskoppens  kontor.  Vi 
havde  nogle  kurve  fulde  af  æg.  Moder  havde  den  mindste  på  armen 
og  desuden  en  eller  to  af  de  små  ved  hånden.  Jeg  var  den  store  dreng 
på  fem  år,  og  jeg  bar  æggene.  Og  da  vi  gik  ned  ad  den  støvede  vej 
til  biskoppen,  sagde  jeg:  »Mor,  hvor  skal  vi  hen?«  Og  hun  sagde:  »Vi 
skal  hen  til  biskoppen.«  »Hvad  skal  vi  derhen  for?«  spurgte  jeg. 
»Bringe  æggene  derhen.«  Så  sagde  jeg:  »Hvorfor  skal  biskoppen  have 
æggene?«  Og  hun  sagde:  »Vi  giver  dem  ikke  til  biskoppen;  vi  giver 
dem  til  Herren  gennem  biskoppen.«  Og  da  vi  havde  afleveret  æggene, 
gik  vi  hjem  med  et  lille  stykke  papir  fra  biskoppen.  Det  var  en  kvitte- 
ring, der  viste,  at  vi  havde  ydet  et  bidrag  til  Kirkens  vækst  og  ud- 
vikling. 

Biskoppen  brugte  æggene  til  at  hjælpe  til  at  bygge  mødehuse.  Han 
byggede  ikke  mødehusene  af  æg,  men  han  solgte  æggene  og  fik  penge 
og  byggede  mødehuset.  Og  da  min  moder,  mine  små  søstre  og  jeg 
nåede  hjem,  havde  min  moder  forklaret  mig  alt  om  tiende.  Så  jeg  be- 
høvede ikke  at  lære  det  igen,  jeg  skulle  bare  mindes  om  det. 

Da  vi  blev  lidt  ældre,  fik  min  søster  og  jeg  et  lille  stykke  jord  med 
kartofler,  og  jeg  gravede  kartoflerne  op,  og  vi  rensede  dem  pænt.  Vi 
lagde  dem  i  en  lille  rød  vogn  og  kørte  dem  til  hotellet  og  solgte  dem 
for  penge.  Og  min  fader  sagde:  »De  penge  er  jeres«,  akkurat  som  jeg 
sagde  til  Kurt.  Og  så  sagde  han:  »Hvad  vil  I  gøre  med  dem?«  Og  jeg 
sagde:  »Vi  vil  bruge  dem.«  Han  sagde:  »Hvad  med  biskoppen?«  Og 
jeg  sagde:  »Ja,  hvad  med  ham?«  Han  sagde:  »Har  du  ikke  glemt  no- 
get?« »Åh,  jo,  min  tiende.«  Og  så  gik  min  søster  og  jeg  over  til  biskop- 
pen og  betalte  vor  lille  tiende.  Men  det  var  en  lige  så  fuld  og  vid- 
underlig tiende,  som  om  vi  havde  betalt  en  million  dollars. 

Vi  tæller  ikke  tiende  efter  beløbets  størrelse.  Tiende  er  en  procent- 
del, ti  procent,  og  enken  eller  barnet,  som  betaler  en  tiendedel  af 
en  lille  indtægt,  er  lige  så  god  som  den  millionær,  der  betaler  en 
tiendedel  af  sin  indtægt,  og  berettiget  til  lige  så  mange  privilegier. 

Lidt  senere,  da  vi  blev  større,  gav  min  fader  os  et  ferskentræ.  I 
Arizona  er  ferskenerne  store  og  søde,  fordi  der  aldrig  er  skyer,  kun 
sol  —  det  regner  meget  sjældent.  Så  vi  samlede  disse  store  ferskener 
og  lagde  dem  i  kasser  og  satte  dem  i  den  lille  vogn,  og  jeg  spændte 
hesten  for  vognen.  Det  var  før  man  havde  biler.  Og  vi  kørte  til  nabo- 

byen,  hvor  de  ikke  havde  nogen  frugt,  og  solgte  dem  til  gode  kvin- 
der der.  Da  vi  kom  tilbage  i  vognen,  talte  vi  vore  penge.  Det  ville 
snart  blive  jul,  og  vi  tænkte  på,  at  vi  gerne  ville  købe  en  julegave  til 
hver  eneste  i  vor  store  familie.  Så  huskede  vi,  at  vi  måtte  regne  det 
hele  om  igen,  fordi  vi  havde  glemt  at  betale  vor  tiende.  Vi  solgte  fer- 
skenerne for  fem  dollars,  det  er  35  kroner.  Kan  nogen  af  I  drenge 
og  piger  sige  mig,  hvor  meget  tiende  vi  skyldte?  (Svar:  3,50).  Så 
gik  vi  lige  over  til  biskoppen  og  betalte  vor  tiende  og  fik  vor  kvitte- 
ring fra  biskoppen.  Jeg  tror,  at  jeg  stadig  har  disse  kvitteringer  et 
eller  andet  sted. 

Så  havde  vi  en  anden  oplevelse  —  jeg  blev  stadig  større.  Jeg  måtte 
hjælpe  mine  ældre  brødre  med  at  høste  hø.  Vi  havde  samlet  ni  læs 
og  havde  stakket  høet  ved  laden.  Og  så  sagde  min  fader:  »Drenge, 
det  næste  læs  er  det  tiende.  Det  må  være  det  bedste  hø  på  marken,  og 
det  største  læs,  fordi  det  skal  til  biskoppen  til  Herrens  forrådshus.« 

Det  var  den  måde,  jeg  lærte  om  tiende  på.  Min  fader  og  moder 
lærte  mig  det,  fra  jeg  var  ganske  lille.  Fordømmelse  vil  falde  på  de 
fædre  og  mødre,  der  ikke  lærer  deres  børn  det  ved  eksempel,  så  vel 
som  ved  forskrift.  Det  er  bedre,  at  jeres  børn  får  færre  fornødenhe- 
der, bedre  at  de  bærer  lappede  klæder,  end  at  familien  skal  undlade 
at  betale  tiende.  Bedre  at  barnet  bærer  flikkede  sko,  bedre  at  det  går 
uden  luksusting,  end  at  undlade  den  vane,  som  vil  være  baggrunden 
for  dets  liv.  Sommetider  tror  forældre,  at  de  ved  mere  end  Herren, 
at  de  kan  tage  deres  egne  penge  og  bruge  dem,  som  de  selv  ønsker. 

Er  du  ikke  klar  over,  at  du  i  virkeligheden  eksisterer  ved  Guds 
nåde?  Selve  luften,  vi  indånder,  kommer  fra  Herren.  Føde,  vand, 
alt,  kommer  fra  Herrens  forråd. 

Dette  er  en  lov  fra  Herren.  Det  er  en  befaling,  og  intet  menneske 
har  ret  til  at  retfærdiggøre  sig  selv  ved  at  undlade  at  betale  tiende. 
Hvis  han  ikke  tjener  noget,  betaler  han  intet.  Hvis  han  tjener  lidt, 
betaler  han  lidt.  Hvis  han  tjener  meget,  betaler  han  meget.  Det  er 
rigtigt,  og  det  er  retfærdigt,  men  fremfor  alt  lovede  du,  at  du  ville 
gøre  det,  den  gang  du  tog  imod  livet  som  barn.  Du  lovede,  du  ville 
betale  din  tiende  og  yde  din  tjeneste  og  leve  et  godt  liv.  Og  så  kom- 
mer vi  her  og  har  så  svært  ved  at  leve  livet,  at  vi  glemmer  det. 
Sommetider  køber  vi  tøj,  før  vi  betaler  vor  tiende,  og  sommetider  kø- 
ber vi  mad  for  Herrens  penge.  Og  vi  har  ingen  ret  til  at  gøre  det. 

Da  jeg  var  ung  mand,  arbejdede  jeg  i  en  bank.  En  ung  mand  ar- 
bejdede i  den  samme  bank  sammen  med  mig,  og  en  dag  fandt  man 
ud  af,  at  han  havde  stjålet  23.000  dollars.  Han  havde  taget  andre 
folks  penge.  Han  havde  købt  klæder  for  dem.  Han  havde  mange  fine 
sæt  tøj.  Han  brugte  penge  allevegne.  Han  købte  en  bil  for  dem,  han 
forlystede  sine  venner  for  dem,  han  gjorde  alle  de  ting,  som  man 
gør  hver  dag  for  penge  —  og  han  gjorde  det  med  penge,  som  ikke 
tilhørte  ham.  Det  var  ikke  så  godt,  var  det  vel?  Han  var  en  forbryder, 
han  var  en  røver,  han  brugte  andre  folks  penge.  Og  da  politiet  kom, 

arresterede  de  ham  og  puttede  ham  i  fængsel.  Han  måtte  blive  lang 
tid  i  fængslet,  fordi  han  havde  brugt  andre  menneskers  penge. 

Nå,  hvad  er  forskellen?  Han  brugte  andre  folks  penge,  og  jeg  bru- 
ger Herrens  penge,  hvis  jeg  ikke  betaler  min  tiende.  Har  jeg  ret  til 
at  bruge  Herrens  penge  uden  hans  tilladelse?  Nej,  jeg  har  ikke  ret 
til  det.  Når  jeg  får  min  løn  eller  sælger  min  høst  eller  indkasserer  de 
regninger,  som  folk  skylder  mig,  er  det  første  jeg  gør  at  tælle  en 
tiendedel  fra  og  enten  straks  bringe  dem  til  biskoppen  eller  lægge 
dem  til  side  til  ham  for  at  give  ham  dem  næste  uge.  Og  jeg  ville 
hellere  sulte,  end  jeg  ville  røre  dem.  Jeg  ville  hellere  fryse,  end  jeg 
ville  røre  Herrens  penge,  fordi  det  er  ikke  mine.  Man  kalder  det  en 
forbrydelse,  hvis  man  tager  penge  fra  sin  ven.  Hvad  er  det,  hvis  man 
tager  dem  fra  Herren?  Herren  bruger  ikke  af  dem  til  sit  eget  brug. 
Det  kommer  altsammen  tilbage  ved  at  købe  mødehuse  og  bygge  temp- 
ler, hver  øre  af  det.  Folk  får  hver  eneste  smule  af  det  tilbage.  Men 
Herren  har  prøvet  os  for  at  se,  om  vi  vil  betro  den  ene  tiendedel  i 
hans  hænder  for  en  lille  tid,  for  at  den  kan  komme  tilbage  til  os 
med  disse  mange  andre  velsignelser. 

Hvor  mange  drenge  og  piger  vil  huske  altid  at  betale  tiende?  (Bør- 
nene rækker  hænderne  i  vejret)  .Vidunderligt.  Når  I  nu  går  hjem,  vil 
I  så  spørge  far  og  mor,  om  de  vil  finde  ud  af  noget,  som  I  kan  tjene 
lidt  penge  på  hvert  år,  og  som  I  kan  betale  tiende  af;  og  hele  livet  vil 
I  betale  tiende,  hver  gang  I  tjener  penge. 

Vi  ønsker  ikke,  at  børn  skal  betales  for  alt,  hvad  de  gør.  Hver  dreng 
og  pige  bør  udføre  mange  af  de  små  arbejder  i  hjemmet  som  et  bi- 
drag til  familielivet.  Det  ville  være  en  meget  alvorlig  fejl  i  opdragel- 
sen at  begynde  på  af  betale  dem  for  alting,  men  de  kunne  få  et  eller 
andet  specielt  at  udføre  hvert  år,  så  de  kan  tjene  penge  og  lære  tiende- 
loven. 

Lad  mig  slutte  med  at  sige  disse  ord:  Herren  har  været  meget  ædel- 
modig. Vi  har  indgået  pagter,  det  er  en  befaling,  det  er  ikke  overladt 
til  vort  eget  forgodtbefindende.  Brødre  og  søstre,  hver  indtægt  bør 
man  betale  tiende  af  den  dag  eller  det  tidspunkt,  hvor  man  har  tjent 
den.  Hver  enkelt  bør  gå  til  grensforstanderen  ved  slutningen  af  året 
og  stemme  sit  regnskab  af  med  ham  for  at  se,  at  man  er  blevet  kredi- 
teret for  alt,  hvad  man  har  betalt,  og  for  at  overbevise  ham  om,  at 
det  er  fuld  tiende.  Brug  altså  ikke  Herrens  penge.  Han  sagde:  »Skal 
et  menneske  bedrage  Gud?  I  bedrager  mig  jo!  Og  I  spørger:  »Hvor- 
ved har  vi  bedraget  dig?«  Med  tienden  og  offerydelsen!«  Så  siger 
han:  »Hvis  I  vil  betale  jeres  tiende,  vil  jeg  åbne  himlens  sluser  og 
udøse  velsignelser  over  jer  i  overmål.« 

Trænger  I  til  velsignelser?  Det  er  den  måde,  man  kan  modtage 
dem  på.  Er  du  syg?  Det  er  et  udtryk  for  din  tro,  når  du  betaler  din 
tiende.  Har  du  vanskeligheder  med  dine  pengesager?  Så  trænger  du 
til  at  betale  tiende,  hvis  du  er  fattig.  Har  du  haft  megen  sygdom  og 
særlige  udgifter  hjemme,  og  har  du  brugt  Herrens  penge  til  at  betale 

din  gæld?  Prøv  at  betale  Herren  først,  og  så  vil  du  have  mindre  syg- 
dom, du  vil  få  mere  fremgang,  og,  fremfor  alt,  du  vil  få  fred  og  tro, 
og  dine  børn  vil  vokse  op  i  retskaffenhed.  Der  vil  være  nogle  undta- 
gelser, men  dine  børn  vil  vokse  op  i  retskaffenhed,  hvis  du  lærer 
dem  alle  evangeliets  principper  og  efterlever  dem. 

Det  er  lige  så  vigtigt,  at  de  almindelige  medlemmer  betaler  deres 
tiende,  som  det  er,  at  præsidenten  for  Kirken  eller  distriktspræsi- 
denten  gør  det,  men  fordi  grensforstanderen  og  søndagsskoleforstan- 
deren står  over  de  andre,  fordi  funktionærerne  i  alle  organisationer 
står  over  de  andre,  skulle  de  foregå  med  et  eksempel.  Så  vi  forventer, 
at  lederne  giver  dette  eksempel. 

Må  Gud  velsigne  jer,  at  I  aldrig  vil  glemme  denne  befaling  fra  Gud, 
at  I  vil  have  tro  nok  til  at  betro  til  Herren  at  opfylde  sine  forjættelser 
til  jer,  beder  jeg  i  Jesu  Kristi  navn.  Amen. 

Apostel  Spencer  W.  Kimball. 


Tanker  i  julemåneden 

Denne  måned  er  sikkert  den  travleste  tid  på  året,  hvor  de  fleste  af 
os  hverken  kan  finde  rast  eller  ro. 

For  de  fleste  mennesker  er  julemåneden  kun  en  tid,  som  betyder 
forøget  travlhed,  forbundet  med  en  masse  udgifter  og  spekulationer. 
Men  lad  os  prøve  at  standse  op  et  øjeblik  og  nøje  gennemtænke,  hvad 
julen  egentlig  er. 

Englenes  forkyndelse  om  Jesu  fødsel  for  hyrderne  på  marken  er 
den  skønneste  beretning,  som  er  blevet  fortalt  på  jorden,  thi  meningen 
med  hans  fødsel  var,  at  verdens  lys  skulle  skinne  på  hvert  menneske. 

Priset  være  Jesus,  som  ikke  kendte  til  personsanseelse,  men  som  si- 
ger til  os  alle:  »Kom  til  mig  med  en  ydmyg  bøn  i  jeres  hjerter,  og  I  vil 
finde  hvile  for  jeres  sjæl.« 

Julen  er  også  forbundet  med  godgørenhed  mod  ens  næste,  som  ikke 
har  det  så  godt,  ligesom  man  bliver  venligere  stemt  mod  sine  med- 
mennesker. Men,  hvorfor  skal  dette  kun  vare  så  kort  en  tid?  Er  ver- 
den da  virkelig  sådan  af  lave,  at  vi  ikke  kan  elske  vor  næste  som  os 
selv  hele  året? 

Jesus  kom  med  kærlighedens  lov  til  verden.  Han  sagde:  »Elsk  jeres 
fjender,  velsign  dem,  som  forbander  jer,  gør  godt  imod  dem,  som 
hader  jer,  og  bed  for  dem,  der  forfølger  jer.«   (Matt.  5:44). 

Lad  os  alle  bestræbe  os  efter  at  rette  os  efter  det  største  bud,  som 
han  gav  til  os,  da  han  vandrede  her  på  jorden:  »Elsk  din  næste  som 
dig  selv.« 

Mange  år  er  gået,  siden  dette  budskab  blev  givet  os,  og  vi  står  igen 
foran  julens  store  højtid  og  glæde,  og  min  bøn  for  os  alle  er,  at  julens 
sande  ånd  må  komme  til  hvert  menneske,  så  vi  må  finde  den  fred  og 
lykke,  som  er  forbundet  dermed. 

Henry  Haupt,  Aalborg  gren. 

Til  ældsterne  i  den  danske  mission 

De  ældste  blandt  jer  formaner  jeg  da  som  medældste  og 
vidne  om  Kristi  lidelser,  jeg,  der  også  har  del  i  den  herlighed, 
der  skal  åbenbares:  Vær  hyrder  for  Guds  hjord  hos  jer,  ikke 
af  tvang,  men  af  fri  vilje,  efter  Guds  sind,  ikke  for  skammelig 
vindings  skyld,  men  med  villigt  hjerte;  heller  ikke  som  stren- 
ge herrer  over  menighederne,  men  som  forbilleder  for  hjor- 
den. (1.  Peter  5:1-3). 

Hvem  er  livets  salt,  hvem  skal  salte  verden,  hvem  skal  bringe  na- 
tionerne evangeliet,  hvem  skal  knytte  båndene  mellem  de  levende  og 
de  afdøde? 

Det  er  enhver,  som  har  antaget  evangeliet,  der  er  kaldet  til  at  med- 
virke til  dette,  men  i  særlig  grad  er  det  en  pligt,  der  påhviler  præste- 
dømmet, og  igen  i  særlig  grad  ældsterne. 

Præstedømmet  er  et  redskab  i  Guds  hånd  til  at  bringe  menneskene 
frelse  i  Guds  rige.  Men  hvordan  skal  redskaberne  være?  Er  de  rene 
og  brugbare?  Er  vi  vort  ansvar  bevidst? 

Hvis  ældsterne  ikke  lever  op  til  deres  pagter  og  er  100  procent  akti- 
ve, hvorledes  skal  vi  da  forvente,  at  resten  af  medlemmerne  skal  væ- 
re? Hvis  ældsterne  ikke  selv  ærer  deres  præstedømme,  hvorledes  skal 
så  andre  kunne  ære  det?  Ofte  er  kvinderne  mere  trofaste  i  deres  pagter 
end  mændene.  Måske  djævelen  er  særlig  aktiv  for  at  svække  præste- 
dømmet —  men  lad  ham  ikke  få  held  til  at  overvinde  dig! 

En  nystiftelse  i  den  danske  mission,  nemlig  præstedømmets  kvo- 
rums,  skulle  medvirke  til  at  give  præstedømmet  større  styrke  indadtil 
og  udadtil.  Målet  må  være:  alle  ældster  aktive  og  ivrige  efter  at  leve  op 
til  deres  pagter  med  Gud,  og  ivrige  i  kirkens  arbejde. 

Hvis  råddenskab  får  lov  at  trives  i  Kirkens  midte,  bliver  der  kun  en 
tom  skal  tilbage  —  våger  og  beder  —  vi  må  og  skal  skabe  et  større  og 
endnu  bedre  præstedømme  i  den  danske  mission  end  vi  allerede  har. 
Vær  med  i  arbejdet!  Vær  aktiv!  Støt  din  gruppe!  Vær  med  til  at  holde 
kernen  frisk  og  ren,  at  evangeliet  kan  prædikes  over  hele  jorden  gen- 
nem, dit  eksempel  i  ord  og  gerning! 

Ejnar  Due  Jensen, 
(fung.  præsident  i  Ældsternes  Kvorum  nr.  1) 


DEN  BEDSTE  JULEGAVE 
er  en  af  Kirkens  bøger  eller  et  abonnement  på  »Skandinaviens 
Stjerne«.  Gavekort  på  Stjernen  kan  bestilles  ved  indsendelse  af 
beløbet  kr.  8,50  på  postgiro  333,38,  Church  of  Jesus  Christ  of 
Latter-day  Saints,  Priorvej  12,  København  F. 

,,\),  vOetltlelieni,  vu  lille  bij 

Af  Edward  C.  Moore. 

En  øjenvidne-beretning  om  julefortællingen,  som  den  er  fortalt  af 
Tomar,  en  ung  mand  fra  Bethlehem. 

Markus  og  jeg  stod  uden  for  Bethlehems  porte  også 
på  de  folkeskarer,  der  drog  afsted  ad  vejen,  som  før- 
te til  Jerusalem.  Enkelte  af  de  rejsende  drejede  af 
for  at  gå  gennem  porten  til  den  fredelige  lille  by, 
glade  for  at  have  nået  deres  bestemmelsessted,  men 
de  fleste  af  dem  skyndte  sig  videre,  ivrige  efter  at  få 
overstået  de  sidste  mil  af  deres  rejse  til  Jerusalem. 

Kejser   Augustus    havde    udsendt    den    befaling,   at 
alle  folk  i  kejserriget  skulle  drage  til  den  by,  hvor 
deres  forfædre  var  født,  for  at  blive  skrevet  i  mand- 
tal. Bethlehem  var  allerede  fyldt  med  efterkommere  af  David,  og  kun 
nogle   få  sent  ankommende   efternølere   skyndte   sig  gennem   portene 
ind  i  byen. 

Det  var  et  interessant  tidsfordriv  —  at  se  på  folkeskarerne,  der  drog 
forbi.  Markus  og  jeg  var  gået  ned  til  portene  i  flere  dage.  Nu  havde 
vi,  trætte  af  at  se,  besluttet  os  til  at  vende  tilbage  til  byen,  da  vi,  lidt 
borte  fra  de  andre  rejsende,  lagde  mærke  til  en  mand  og  en  kvinde, 
der  nærmede  sig  langsomt.  Manden  gik  til  fods,  men  kvinden  red  på 
et  æsel. 

Vi  vidste  ikke  rigtig  hvorfor,  men  vi  tøvede  et  øjeblik.  Og  efterhån- 
den som  de  kom  nærmere,  kunne  jeg  se,  at  kvinden  var  ung  og  havde 
et  yndigt  ansigt;  men  hun  så  meget,  meget  træt  ud.  Hendes  mands 
ansigt  havde  også  et  bekymret  udtryk,  og  han  syntes  meget  bekymret 
for  hendes  velbefindende. 

Da  de  kom  nær  nok  til  at  kunne  tale  til  os,  spurgte  han,  om  vi  kunne 
føre  dem  til  et  herberge.  Jeg  begyndte  at  tale,  men  Markus  afbrød 
mig:  »Der  er  ikke  nogen  plads  i  herberget,  er  jeg  sikker  på,«  sagde 
han  og  tilføjede:  »Og  jeg  er  bange  for,  at  alle  hjem  i  byen  er  over- 
fyldte.« 

Det  bekymrede  udtryk  i  mandens  ansigt  blev  endnu  dybere.  Medli- 
denhed fyldte  mit  hjerte,  og  jeg  udbrød,  næsten  uden  at  tænke  over 
det:  »Kom  med  mig.  Jeg  vil  hjælpe  dig  til  at  finde  plads.« 

Markus  kastede  et  hurtigt  blik  på  mig,  så  trak  han  på  skuldrene  og 
fulgte  med,  da  vi  gik  hen  imod  porten  og  ind  i  byen. 

Mandens  navn  var  Josef,  fik  jeg  at  vide,  medens  vi  gik.  Han  var  en 
tømrer  fra  Nazaret.  Hans  hustrus  navn  var  Maria.  Jeg  kastede  af  og 
til  et  blik  på  Maria,  fortryllet  af  hendes  blidhed  og  skønhed.  Et 
ømt  smil  spillede  om  hendes  læber,  skønt  rejsens  strabadser  havde 
trukket  trætte  furer  i  hendes  ansigt. 

Vi  gik  gennem  de  snævre,  overfyldte  gader  og  kom  til  herberget. 
Jeg  bad  dem  vente  ved  døren,  medens  jeg  gik  gennem  trængslen  hen 
til  det  sted,  hvor  værten  havde  travlt  med  at  give  ordrer  til  sine  tje- 
nere. 

»Hallo,  Tomar,  min  unge  ven,«  kaldte  han,  da  han  så  mig.  »Du  øn- 
sker sikkert  ikke  et  rum  i  mit  herberge.  Du  har  selv  et  velholdt  hus, 
som  er  dit  eget!« 

Jeg  trak  ham  tilside  og  forklarede  ham  om  manden  og  hans  hu- 
stru fra  Nazaret. 

»Jeg  er  ked  af  det,  Tomar.  For  dig  ville  jeg  gerne  gøre  det.  Men  jeg 
har  ikke  noget  rum!  Alt  er  overfyldt!« 

Jeg  greb  værten  fast  i  armen  og  trak  ham  med  mig  baglæns  gen- 
nem den  overfyldte  kro  og  hen  til  døren.  Jeg  ønskede,  at  han  skulle 
se  den  blide  Maria,  hvis  ansigt  havde  gjort  så  dybt  et  indtryk  på  mig. 

Jeg  blev  ikke  skuffet.  Idet  værten  bad  os  om  at  følge  ham,  førte 
han  os  til  en  lav  bygning,  der  var  bygget  sammen  med  herberget, 
og  hvor  kvæget  havde  plads.  Rummet  var  svagt  oplyst  af  en  lampe, 
der  hang  ned  fra  en  krog  i  loftet,  og  ved  siden  af  var  en  tom  stald. 
Jeg  tøvede  med  at  tilbyde  dem  sådanne  omgivelser,  og  vendte  mig  om, 
men  Josef  var  allerede  ved  at  hjælpe  Maria  ned  fra  æslet. 

»Vi  er  meget  taknemmelige,«  sagde  han  roligt  til  værten. 

Markus  som  havde  været  en  tavs  tilskuer,  var  hastigt  i  færd  med 
at  sprede  rent  halm  i  stalden. 

»Hvor  venlige  I  alle  er,«  det  var  Marias  blide  stemme.  »I  tjener 
Ham  ved  at  hjælpe  andre.«  Og  med  et  træt  suk  lagde  Maria  sig  til 
hvile. 

Værten,  Markus  og  jeg  gik  ud  på  gaden.  Solen  var  gået  ned;  Himlen 
var  ved  at  blive  mørk,  og  nogle  få  spredte  stjerner  begyndte  svagt  at 
funkle.  Efter  at  have  takket  værten,  gik  min  ven  og  jeg  ned  mod  den 
del  af  byen,  hvor  vi  boede  som  naboer. 

Medens  vi  gik,  begyndte  Markus  at  tale  til  mig  —  først  tankefuldt, 
tøvende.  Han  havde  venner,  som  boede  i  Nazaret.  De  havde  fortalt 
ham  en  mærkelig  historie  om  en  ung  kvinde  ved  navn  Maria,  som 
havde  haft  besøg  af  en  engel.  Hun  havde  fået  at  vide,  at  hun  skulle 
føde  et  barn,  som  skulle  opfylde  Esajas's  og  Mikas  profetier,  der  var 
givet  os  for  så  mange  år  siden,  om  at  en  konge  skulle  fødes  i  Davids 
slægt.  Mange  jøder  troede,  at  tiden  var  nær  for  Kongens  komme. 
Kunne  det  være  muligt,  at  denne  Maria  var  den  kvinde,  som  havde 
haft  det  himmelske  besøg? 

Vi  var  tavse,  da  vi  nåede  det  sted,  hvor  vi  som  regel  skiltes.  Vi 
skiltes  med  et  nik,  og  Markus  gik  hen  imod  sin  dør.  Uden  rigtig  at 
vide  hvorfor  vendte  jeg  om,  og  gik  tilbage  ned  ad  den  snævre  gade. 
Jeg  gik  langsomt,  i  dybe  tanker,  og  tænkte  på  den  historie,  Markus 
lige  havde  fortalt  mig  om  Maria  fra  Nazaret,  og  om  den  vidunderlige 
Konges  komme. 

Uden  at  være  klar  over,  hvor  langt  jeg  var  vandret,  befandt  jeg  mig 

uden  for  murene,  på  den  vej,  som  førte  til  Jerusalem.  Der  var  en 
højtidelig  ro  over  alting.  Nattehimlen  var  som  fløjl,  så  sort  og  blød 
var  den.  Stjernerne  strålede  klart,  som  om  himlens  herlighed  tittede 
gennem  levende  knappenålestik  i  den  fløjlsagtige  himmel.  Min  sjæl 
var  fyldt  med  en  mærkelig  forventning.  Medens  jeg  gik  videre,  nær- 
mede jeg  mig  nogle  hyrder,  som  holdt  vagt  over  deres  får  i  den  stille, 
tavse  nat. 

Pludselig  kom  der  et  blændende  lys  over  hele  himlen.  Det  var,  som 
om  himlene  åbnede  sig,  og  Herrens  herlighed  syntes  at  skinne  på  hele 
jorden.  Jeg  kastede  mig  til  jorden  i  rædsel,  og  det  samme  gjorde 
hyrderne  på  marken.  Og  så,  medens  jeg  lå  der  i  rædsel,  hørte  jeg  en 
stemme  så  blid  som  en  engels: 

»Frygt  ikke;  thi  se,  jeg  forkynder  eder  en  stor  glæde,  som  skal 
være  for  hele  folket.  Thi  eder  er  i  dag  en  Frelser  født  i  Davids  by; 
han  er  Kristus,  Herren!  Og  dette  skal  være  jer  et  tegn:  I  skal  finde  et 
barn  svøbt  og  liggende  i  en  krybbe.« 

Og  så  hørte  jeg  en  himmelsk  hærskares  mangfoldighed,  som  lov- 
priste Gud  og  sagde:  »Ære  være  Gud  i  det  højeste!  og  på  jorden  fred 
i  mennesker,  der  har  hans  velbehag.« 

Jeg  ved  ikke,  hvor  længe  jeg  lå  der.  Jeg  blev  pludselig  klar  over,  at 
engleskaren  var  forsvundet,  og  at  himlen  var  endnu  dybere  sort,  und- 
tagen at  der  var  en  eneste  stjerne,  som  skinnede  med  en  strålende 
klarhed. 

Medens  jeg  stirrede  på  stjernen,  blev  jeg  klar  over,  at  der  lød  stem- 
mer ved  siden  af  mig.  Da  jeg  vendte  mig,  så  jeg  hyrderne  fra  den 

nærliggende  mark.  De  havde  også  set  det  himmelske  syn.  Grebet  af 
ophidselse  havde  de  forladt  deres  får  og  skyndte  sig  ned  imod  byen. 
De  var  så  optaget  af  stjernen,  at  de  ikke  havde  lagt  mærke  til  mig, 
der  lå  sammenkrøbet  ved  siden  af  vejen.  Jeg  kunne  høre  deres  stem- 
mer: »Englen  sagde  i  Bethlehem  —  et  barn  liggende  svøbt  -  i  en 
krybbe.  Kan  det  være  sandt?  En  Frelser?  Vi  må  skynde  os!« 

Med  et  sæt  satte  jeg  mig  op.  Mit  sind  klaredes,  og  englens  ord  kom 
atter  til  mig.  »Født  i  Bethlehem  —  et  barn  liggende  svøbt  i  en  krybbe«. 
Det  var,  som  om  et  stort  lys  skinnede  over  mig  igen.  Jeg  så  Maria  af 
Nazarets  smukke,  lidende  ansigt  —  Maria  og  den  venlige,  blide  Josef, 
som  jeg  havde  hjulpet  til  herberget.  Det  kunne  være  —  ja  —  det  måtte 
være  hende,  der  var  den  kvinde!  Og  jeg  havde,  på  min  ringe  måde, 
været  i  stand  til  at  hjælpe  denne  Konges  moder! 

Med  denne  åbenbaring  kom  en  stor  bølge  af  glæde  og  begejstring 
over  mig.  Jeg  sprang  op.  På  afstand  kunne  jeg  se  hyrderne,  nær  ved 
porten  til  byen,  drevet  derhen  ved  erindringen  om  synet,  men  de 
vidste  ikke  nøjagtigt,  hvad  de  søgte.  Men  jeg  vidste  det!  Medens  jeg 
løb,  stod  den  yndige  Marias  ansigt  og  stemme  igen  for  mit  blik.  »Du 
tjener  Ham  ved  at  hjælpe  andre.«  Af  hele  mit  hjerte  ønskede  jeg  at 
tjene  Ham! 

Åndeløs  nåede  jeg  hen  til  hyrderne,  medens  de  skyndte  sig  ind 
gennem  porten.  »Jeg  ved,  hvor  barnet  er,«  råbte  jeg  glad  til  dem.  »Følg 
mig,  så  skal  jeg  føre  jer  hen  til  Ham.« 

Og  sammen  gik  vi  hen  og  bøjede  os  for  den  nye  Konge! 

(Fra  »Sunshine  Magazine«). 


Hilsen  fra  landet 

Det  er  den  gamle  »grovsmed«  fra  landet,  der  kommer  for  at  hilse 
på  eder.  Bag  skødeskindet  er  der  ikke  den  skikkelse,  som  I  måske  til 
dagligt  ser.  Nej,  jeg  er  —  og  har  altid  været  —  meget  stilfærdig  i  mit 
arbejde  og  har  lavet  mit  eget  værktøj  ifølge  givne  love.  Ofte  har  jeg 
haft  travlt  med  at  holde  det  rustfrit.  I  er  overfor  mig  finmekanikere 
med  rustfrit  stål,  men  I  har  jo  også  travlt  til  daglig,  såvel  som  om  søn- 
dagen med  at  bruge  det,  så  der  er  ikke  tid  til  at  have  dårligt  værktøj. 

Min  kone  og  jeg  havde  den  store  glæde  at  modtage  vor  kære  præsi- 
dent Sorensen,  hans  hustru  og  præsident  Ipsen  på  en  lynvisit  for 
nogle  dage  siden.  Det  var  nogle  herlige  timer,  vi  havde  sammen  med 
dem.  Der  fik  jeg  lejlighed  til  at  læse  et  indlæg,  som  jeg  havde  fået 
vore  stedlige  blade  til  at  optage,  angående  tunghøresagen,  højt  for 
dem.  Det  må  jo  være  det,  der  forårsagede,  at  præsidenten  bad  mig 
skrive  noget  til  »Stjernen«.  Jeg  lovede  det,  men,  som  jeg  sagde  — 
det  bliver  på  min  egen  måde  at  skrive  på,  og  skulle  een  eller  anden 

få  et  spark  af  mig,  er  det  ingenlunde  ondt  ment.  Det  gav  præsidenten 
mig  lov  til. 

Nu  vil  jeg  sætte  mig  godt  til  lave  i  min  lænestol  og  tage  i  flugten 
det,  der  kommer  i  mine  tanker. 

Min  gamle  fyldepen  har  den  skavank,  at  den  ikke  mere  kan  suge 
blæk  op,  så  jeg  må  af  og  til  dyppe  i  blækhuset,  men  det  lader  til,  det 
går,  den  falder  godt  til  i  min  hånd  og  danser  villigt  hen  ad  stregerne 
med  snurrige  udsving,  medens  den  fæstner  mine  tanker  på  papiret. 

Om  jeg  kender  noget  til  mormonerne?  Ih  jo  dog,  endda  fra  min 
tidligste  barndom  hørte  jeg  om  Joseph  Smith  og  om  morderenglene. 
Jeg  tror  ikke,  der  var  noget  den  gang,  som  min  moder  og  hendes  sø- 
ster ikke  var  kendt  med  desangående. 

Min  moder  blev  døbt  i  Limfjorden,  men  hendes  uforstående  mand 
mente,  at  nu  kunne  det  være  nok  med  det  sjov,  og  spadserede  af  med 
hende.  Hun  fik  aldrig  håndspålæggelse.  —  Min  morbroder  var  flere 
år  i  forvejen  blandt  pionererne  rejst  til  Utah.  Ved  sin  afrejse  havde 
han  sagt:  »Hvis  mormonismen  er  bedrag,  hører  I  aldrig  fra  mig.« 
Skæbnen  ville,  at  der  aldrig  kom  noget  brev  fra  ham. 

Tiden  gik,  og  der  gik  mange  år.  Gud  har  sin  måde  at  vise  sin  her- 
lighed på.  En  søn  af  min  morbroder  kom  som  missionær  til  Norge, 
og  efter  endt  mission  rejste  han  til  Danmark  for  at  opsøge  sin  slægt. 
Det  var  i  efteråret  1906.  Morderenglene  havde  altså  ikke  dræbt  mor- 
broder. 

Nu  blev  der  studeret  »virkelig«  mormonisme  af  min  moder,  min 
søster  og  min  kone.  De  blev  alle  tre  døbt. 

På  min  »esse«  var  ilden  ved  at  gå  ud,  men  min  kone  havde  kræfter. 
Ih,  hvor  hun  kunne  få  blæsebælgen  til  at  give  luft,  og  så  sang  hun 
til  »Ej  svigter  Herren  dem,  som  tror  og  beder«.  —  Det  gav  næring  til 
ilden,  snart  blev  det  kolde  jern  blødt,  så  Gud  kunne  danne  det  billede 
deri,  som  jeg  manglede. 

»Grovsmeden«  har  nu  ofte  tid  til  at  tænke  på  gamle  dage,  på,  hvor 
alle  de  kære  ansigter  er,  og  alle  dem,  der  trolig  besøgte  os. 

Var  det  nu  nødvendigt  at  rejse  bort,  var  det  virkelig  Guds  tilskyn- 
delse? Her  synes  jeg  var  arbejdsmarken  stor  nok.  Mon  det  hjælper,  at 
vi  nu  har  fået  templet  i  Bern,  så  vi  kan  beholde  dem,  der  har  fået 
talegaven  som  en  gave  fra  Gud.  Tak  for  eders  arbejde.  Også  de  frem- 
mede missionærer  erindrer  jeg  fra  min  »barndom«,  tiden  omkring 
1910. 

De,  tillige  med  alle  de  andre  missionærer,  der  fulgte  efter,  må  mod- 
tage »grovsmedens«  inderlige  tak. 

Mit  gamle  smedeværktøj  har  jeg  kær,  i  det  er  der  indprentet  tro, 
håb  og  kærlighed,  det  er  en  lykke  at  stå  fast  i  troen.  Nu  er  jeg  gam- 
mel, men  er  stadig  fast  i  den. 

Til  sidst  sender  jeg,  »den  gamle  grovsmed  fra  landet«,  en  tak  og 
hilsen  til  »Stjernen«s  redaktion,  fordi  de  ville  høre  fra  mig. 

Carl  E.  Kaiser,  Stege. 

Mormon-apostel  som  landbrugsminister 


Fyens  Stiftstidende  bragte  den  Ib.  august  1955  følgende  kronik 
om  apostel  Ezra  Taft  Benson,  som  den  3.,  4.  og  5.  september  be- 
søgte Danmark  i  sin  egenskab  af  De  Forenede  Staters  landbrugs- 
minister. 


Ezra  Taft  Benson. 


Det  er  sjældent,  at  en  landbrugsminister 
i  USA  bliver  kendt  udenfor  de  snævreste 
politiske  og  faglige  kredse.  Mest  er  han 
genstand  for  landbrugets  organisationers 
og  de  enkelte  landmænds  kritik  eller  an- 
erkendelse; men  denne  gang  har  Amerika 
fået  en  mand,  som  hele  landet  synes  at 
interessere  sig  for,  drastisk,  som  han  er 
i  sine  handlinger  og  udtalelser.  Det  er 
Ezra  Taft  Benson,  om  hvem  meningerne 
nok  er  delte,  men  som  alle  dog  anerken- 
der som  en  usædvanlig  slider  med  mange 
nye  idéer. 

Blandt  meget  andet,  der  kan  fortælles 
om  ham,  er  også  det,  at  han  er  mormon. 
Det  betyder  ikke,  at  han  har  flere  koner,  —  han  har  bare  een,  som 
har  været  ham  en  glimrende  støtte,  og  med  hvem  han  har  seks  børn, 
hvoraf  de  fire  er  døtre. 

Da  Ezra  —  det  gammeltestamentlige  fornavn  vidner  om,  at  han 
stammer  fra  religiøse  kredse  —  var  16  år  gammel,  præsterede  han  en 
sommer  at  tynde  to  tønder  land  sukkerroer  ud  hver  dag.  Som  land- 
brugsminister viser  han  samme  gå-på-mod. 

Politik  har  aldrig  interesseret  ham,  han  har  end  ikke  gjort  sig  be- 
kendt med  de  forskellige  partiorganisationer  og  deres  mænd.  Men  han 
blev  tidligt  omtalt  som  en  fremragende  landmand  og  dygtig  leder  af 
forskellige  landsbrugsforetagender.  Da  præsident  Eisenhower  i  1952 
telefonerede  til  Benson  tværs  over  kontinentet,  - — fra  Washington  D-  C. 
til  staten  Washington  ved  Stillehavskysten  —  og  foreslog  ham  posten 
som  landbrugsminister  i  det  kabinet,  der  skulle  dannes,  var  Benson 
netop  til  møde  i  kirken  i  Provo,  Utah. 

Uden  synderlig  begejstring  hørte  han  på  Eisenhowers  opfordring, 
og  han  svarede  straks,  at  når  han  ikke  nogen  sinde  havde  interesseret 
sig  for  politik,  syntes  han,  det  var  en  dårlig  idé,  at  han  skulle  over- 
tage et  politisk  embede;  han  var  helt  og  holdent  optaget  af  sin  kirke, 
De  Sidste  Dages  Hellige,  Jesu  Kristi  Kirke  —  det  vil  sige  mormonerne. 
Indenfor  mormonkirken  har  Benson  fremtrædende  hverv,  og  i  en 
årrække  har  han  været  en  af  de  tolv  apostle.  Præsidenten  blev  ved 
at  presse  på.  For  de  fleste  andre  ville  en  sådan  opfordring  være  ble- 

vet  betragtet  som  en  smuk  anerkendelse  af  en  karriere,  men  sådan 
så  Benson  ikke  på  det.  Han  sagde  til  præsident  Eisenhower:  »Ingen 
nok  så  høj  løn  kan  friste  mig  til  at  tage  imod  posten,«  og  anførte  sine 
grunde,  som  præsidenten  dog  imødegik  een  for  een.  Til  sidst  ligefrem 
bad  Eisenhower  ham  om  at  sige  ja.  »Jeg  har,«  sagde  han,  »brug  for 
mænd,  der  kan  få  folk  til  at  tro  på  den  nye  regering!« 

Først  da  slog  Benson  til  med  den  filosofiske  bemærkning,  at  Gud 
hjælper  den,  der  hjælper  sig  selv.  Den  tro  er  en  afgørende  faktor  i 
alle  landbrugsministerens  handlinger. 

Så  flyttede  han  til  Washington  D.  C.  og  tog  fat,  foreslog  en  revision 
af  hele  regeringens  program  over  for  landbruget,  navnlig  med  hensyn 
til  den  gamle  støtte  fra  krigens  tid.  Hurtigt  skaffede  han  sig  en  skare 
venner  —  og  uvenner.  Han  er  ikke  af  dem,  der  stikker  noget  under 
stolen,  og  mange  har  følt  sig  stødt  over  hans  direkte  facon,  mens  andre 
netop  hylder  ham  for  denne  ligefremhed. 

»Forøget  produktion  er  svaret,  når  man  spørger,  hvordan  landbru- 
get skal  ophjælpes,«  sagde  han.  »Vi  må  finde  nye  anvendelser  for 
landbrugsprodukterne,  vi  må  støtte  undersøgelser  og  udnyttelser.  Vi 
må  prøve  at  putte  mad  i  maverne  på  folk,  ikke  at  oplagre  fødevarerne.« 

De  fleste  var  enige  med  Benson  i  dette  synspunkt,  men  hans  for- 
slag om  såkaldt  graduerende  støtte  til  landbruget  mødte  megen  mod- 
stand. En  tid  blev  Benson  endogså  meget  upopulær  blandt  landmæn- 
dene, og  mange  mente,  han  ville  træde  tilbage.  Men  det  var  han  gan- 
ske upåvirket  af  og  udtalte  offentligt:  »Jeg  tror  på,  at  hvad  der  er  rig- 
tigt, er  god  politik!« 

Mormon-apostlens  tro  og  mod  blev  belønnet.  Forudsigelserne  om 
hans  politiske  skæbne  viste  sig  urigtige.  I  stedet  støttede  Eisenhower 
Benson  ved  at  gå  ind  for  hans  program.  I  august  1954  vedtog  kongres- 
sen efter  en  bevæget  debat  Bensons  plan  angående  støtte  til  landbru- 
get, og  i  år  er  denne  lov  blevet  endeligt  vedtaget. 

Det  store  amerikanske  landbrugsministerium  har  en  mængde  opga- 
ver, men  den  nye  minister  er  særlig  interesseret  i  at  støtte  undersø- 
gelser og  oplysning.  Han  tror  fuldt  og  fast  på,  at  ministeriet  kan  finde 
nye  og  bedre  metoder  til  at  forøge  afgrøden,  og  disse  nye  opdagelser 
skulle  straks  gå  videre  til  landmanden. 

Det  er  den  filosofi,  der  ligger  bag  ved  ministeriets  nye  lovgivning. 
Benson  ved  udmærket  godt,  at  manglen  på  dollars  hindrer  mange 
lande  i  at  købe  amerikanske  fødevarer.  Hans  nye  program  går  blandt 
andet  ud  på,  at  de  enkelte  lande  skal  have  lov  at  købe  i  deres  egen 
valuta.  Det  er  på  den  måde,  han  søger  at  vinde  indpas  for  de  ameri- 
kanske landbrugsprodukter  i  Storbritannien,  Indien  og  Japan.  Han  har 
sendt  for  300  millioner  dollars  landbrugsprodukter  som  gave  til  sul- 
tende eller  underernærede  lande  omkring  Donau. 

Han  kender  disse  lande  og  for  øvrigt  det  meste  af  Europa  af  selv- 
syn. Kort  efter  den  anden  verdenskrig  sendte  mormonkirken  ham  i 
en  særlig  mission  til  Europa,  Asien  og  Sydafrika.  Han  skulle  fordele 

fødevarer,  klæder,  bygningsmaterialer  og  meget  andet  mellem  beboer- 
ne i  de  hjemsøgte  byer,  bombede  eller  på  anden  måde  'krigshærgede, 
og  mellem  de  mange  flygtninge,  der  var  samlet  i  Tyskland.  Meget  af 
hjælpen  blev  givet  i  form  af  korn  og  frø,  så  folk  kunne  begynde  for 
sig  selv,  bygge  og  dyrke  jorden.  I  næsten  et  år  rejste  Benson  rundt, 
tilbagelagde  100,000  km  og  kom  både  til  Danmark,  Norge,  Sverige  og 
Finland,  England,  Tyskland,  Polen,  Czekoslovakiet,  Italien,  Schweiz, 
Frankrig,  Belgien  og  Holland,  foruden  at  han  var  i  Syrien  og  Sydafrika. 

Ezra  Benson  er  i  besiddelse  af  en  enorm  vitalitet  og  kan  arbejde 
uafbrudt  i  mange  timer  uden  at  trættes.  Han  er  en  kæmpe,  næsten  2 
m  høj,  og  vejer  over  200  pund.  Med  sine  56  år  er  han  tilsyneladende 
på  toppen  af  sin  karriere,  og  den  har  været  usædvanlig. 

Han  blev  født  i  en  lille  hytte  med  to  rum  i  Cache  Valley,  Idaho,  som 
den  ældste  af  11  børn,  og  da  familien  voksede,  byggede  Ezra  et  rum 
til,  for  at  hjemmet  kunne  rumme  dem  allesammen.  Som  det  var  sket 
i  generationer  af  landmænd  før  ham,  hjalp  også  den  unge  Benson  sin 
far  i  marken,  pløjede  og  såede,  og  kunne  14  år  gammel  udføre  alt  mu- 
ligt arbejde  indenfor  et  mindre  landbrug. 

Allerede  længe  inden  var  faderen  blevet  grebet  af  mormonernes  tro, 
og  8  år  gammel  var  Ezra  blevet  døbt  i  mormonkirken.  Fra  da  af  har 
hans  liv  været  knyttet  til  denne  lære.  I  to  år  var  han  på  missionsskole 
i  England,  senere  en  tid  leder  af  4000  mormoner  i  Columbiadistriktet, 
og  skulle  her  forrette  vielser,  dåbshandlinger  og  begravelser. 

Benson  har  bevaret  en  dyb  tro  på  bønnens  magt.  Hvert  eneste  møde, 
han  holder  i  landbrugsministeriet,  begynder  han  med  en  bøn;  om  afte- 
nen hjemme  læser  han  højt  af  skriftsteder  og  bønner.  Da  han  fortalte 
sin  kone,  at  han  havde  modtaget  Eisenhowers  opfordring,  svarede 
hun  blot:  »Vi  vil  lægge  det  i  Guds  hånd!« 

Bensons  har  altså  seks  børn,  og  een  aften  om  ugen  samles  alle  i 
hjemmet  til  en  diskussion  om  ethvert  tænkeligt  problem-  Hvert  med- 
lem af  familien  har  een  stemme  og  har  ret  til  at  bringe  et  hvilket  som 
helst  emne  på  bane.  Pigebørnene  er  blevet  opdraget  til  tidligt  at  hjælpe 
med  i  huset.  Da  Eisenhower  og  hans  frue  nylig  var  på  besøg,  var  det 
fru  Benson  og  hendes  døtre,  der  ene  havde  sørget  for  både  mad  og 
servering. 

Pigebørnene,  Beth  er  11,  Bonnie  15,  Beverly  18  og  Barbara  21,  er 
alle  meget  interesserede  i  musik  og  dans.  Det  harmonerer  godt  nok  med 
mormonkirken.  Barbara  er  student  ved  Brigham  Young  Universitetet 
—  opkaldt  efter  mormon-ypperstepræsten  —  i  Provo,  Utah.  De  andre 
går  endnu  i  skole  i  Washington.  Den  ældste  søn,  Beed,  er  27  og  felt- 
præst ved  luftværnet,  mens  den  25-årige  Mark,  der  er  gift  og  har  en 
lille  søn,  er  forretningsmand.  Som  alle  overbeviste  mormoner  drikker 
familien  Benson  hverken  kaffe,  te  eller  spiritus,  de  spiser  meget  lidt 
kød  og  ryger  ikke. 

Det  er  ministerens  kone,  Flora,  der  stadig  har  opfordret  sin  mand 
til  at  følge  missionskirkens  kaldelse.  Da  han  kom  tilbage  fra  missions- 

skolen  i  England  og  spurgte  hende,  om  hun  ville  gifte  sig  med  ham, 
svarede  hun,  at  det  ville  hun,  hvis  han  fuldendte  sin  uddannelse  på 
en  anden  missionsskole,  —  så  kunne  de  slå  sig  ned  som  landmands- 
folk.  Og  sådan  blev  det- 

En  tid  som  ung  landmand  tilbragte  Ezra  Benson  på  et  stipendium 
på  Arnes  Landbrugsskole  i  Iowa,  hvor  han  til  lærer  bl.  a.  havde  den 
nu  afdøde  højt  ansete  danskfødte  professor,  mejerieksperten  M.  Mor- 
tensen. Han  lærte  meget  af  ham  og  blev  siden  rådgiver  for  mange 
landmænd.  Hans  naboer  lyttede  til  ham,  og  navnlig  de  erfaringer,  han 
havde  gjort  på  Ames  - —  herunder  de  oplysninger  om  danske  andels- 
foretagender, Mortensen  havde  givet  ham  —  blev  af  betydning  for  ham 
og  siden  for  andre. 

Inden  for  landbrugskredse  blev  man  opmærksom  på  ham  og  tilbød 
ham  flere  gange  fremstående  poster,  men  samtidig  kaldte  mormonkir- 
ken på  ham.  Et  tilbud  om  en  stilling  til  40,000  dollars  inden  for  en 
landbrugsorganisation  afslog  han  for  at  blive  apostel  i  mormonkirken. 
I  øjeblikket  har  han  orlov  fra  kirken  —  og  den  varer,  så  længe  han  er 
minister. 

Når  man  har  talt  med  denne  vikingetype,  der  ikke  synes  at  lade  sig 
gå  på  af  noget,  bliver  det  klart  for  én,  at  det  åbenbart  ikke  er  helt  al- 
mindelige apostle,  de  12,  som  mormonerne  har  valgt  til  deres  ypperste. 
Ezra  Benson  er  det  i  alt  fald  ikke Mge  Heinberg. 


Er  Mormons  Bog  Guds  ord? 

Af  Jakob  Jensen,   København. 

(Fortsat  fra  sidste  nummer). 

Hans  søster  sagde  til  Faraos  datter,  at  hun  kendte  en,  der  gerne 
ville  amme  drengen,  og  moderen  blev  så  amme  til  drengen,  som  Fa- 
raos datter  kaldte  Moses  og  opdrog  som  sin  søn.  Han  voksede  til  og 
blev  en  skøn  mand,  og  det  skete  en  dag,  da  han  var  blevet  voksen,  at 
han  gik  ud  til  sine  landsmænd  og  så  på  deres  trællearbejde.  Og  han 
så  en  ægypter  slå  en  hebræer,  hans  landsmand,  ihjel.  Da  så  han  sig 
om  til  alle  sider,  og  efter  at  have  forvisset  sig  om,  at  der  ingen  var 
i  nærheden,  slog  han  ægypteren  ihjel.  Den  næste  dag  så  han  to  he- 
bræere i  slagsmål  med  hinanden  og  sagde  til  ham,  der  havde  uret: 
»Hvorfor  slår  du  din  landsmand?«  Han  svarede:  »Hvem  har  sat 
dig  til  herre  og  dommer  over  os?  Vil  du  måske  slå  mig  ihjel,  ligesom 
du  slog  ægypteren  ihjel?«  Så  blev  Moses  bange  og  flygtede.  Farao 
havde  også  hørt  det  og  sendte  sine  mænd  efter  Moses,  men  han  nåede 
til  Midjans  land,  hvor  han  satte  sig  ved  en  brønd. 

Præsten  i  Midjan  havde  syv  døtre;  de  kom  til  brønden  for  at  vande 
deres  faders  kvæg,  men  hyrderne  ville  jage  dem  bort;  da  rejste  Moses 
sig  og  hjalp  dem  med  at  vande  kvæget.  Da  de  kom  hjem  til  deres  fa- 
der Re'uel,  sagde  han:  »Hvorfor  kommer  I  så  tidligt  hjem  idag?«  De 

fortalte  om  ægypteren,  der  havde  hjulpet  dem,  og  han  bad  dem  hente 
ham,  og  han  fik  ophold  i  deres  hus.  Faderen  gav  ham  sin  datter  Zip- 
pora  til  ægte,  og  hun  fødte  en  søn,  som  han  gav  navnet  Gersom. 

Lang  tid  efter  døde  kongen  af  Ægypten,  men  israeliterne  stønnede 
under  deres  trældom,  og  deres  skrig  nåede  op  til  Gud. 

Moses  vogtede  nu  kvæg  for  sin  svigerfader,  og  engang  drev  han 
kvæget  hen  hinsides  ørkenen  og  kom  til  Guds  bjerg  Horeb.  Der  åben- 
barede Herrens  engel  sig  for  ham  i  en  ildslue,  der  slog  ud  af  en 
tornebusk,  og  han  så,  at  tornebusken  brændte,  men  fortæredes  ikke. 
Da  sagde  han :  »Lad  mig  gå  hen  og  se  på  dette  underfulde  skue,  hvor- 
for tornebusken  ikke  brænder  op.«  Men  da  råbte  Gud  til  ham  fra 
tornebusken:  »Moses,  Moses!«  Og  han  svarede:  »Se,  her  er  jeg!«  Da 
sagde  Herren:  »Kom  ikke  nærmere!  Drag  dine  sko  af  dine  fødder, 
thi  det  sted,  du  står  på,  er  hellig  jord!«  Og  han  fortsatte:  »Jeg  er 
din  faders  Gud,  Abrahams  Gud,  Isaks  Gud  og  Jakobs  Gud.«  Moses 
skjulte  sit  ansigt,  thi  han  frygtede  at  skue  Gud.  Herren  sagde:  »Jeg 
har  set  mit  folks  elendighed  i  Ægypten,  og  jeg  har  hørt  deres  klage- 
skrig over  deres  undertrykkere,  ja,  jeg  kender  deres  lidelser;  og  jeg 
er  steget  ned  for  at  udfri  dem  af  Ægyptens  hånd  og  føre  dem  bort 
fra  dette  land  til  et  godt  og  vidtstrakt  land,  et  land,  der  flyder  med 
mælk  og  honning,  til  kana'anæernes,  heriternes,  amoriternes,  periz- 
ziternes,  hivviternes  og  jebusiternes  egn.  Se,  nu  er  israeliternes  klage- 
skrig nået  til  mig,  og  jeg  har  også  set  den  trængsel,  ægypterne  har 
bragt  over  dem.Derfor  vil  jeg  nu  sende  dig  til  Farao,  og  du  skal  føre 
mit  folk,  israeliterne,  ud  af  Ægypten!« 

Men  Moses  sagde  til  Gud:  »Hvem  er  jeg,  at  jeg  skal  kunne  gå  til 
Farao  og  føre  israeliterne  ud  af  Ægypten?«  Herren  svarede:  »Jo, 
jeg  vil  være  med  dig!  Og  dette  skal  være  dig  tegnet  på,  at  det  er  mig, 
der  har  sendt  dig:  Når  du  har  ført  folket  ud  af  Ægypten,  skal  I  dyrke 
Gud  på  dette  bjerg!«  Men  Moses  sagde  til  Gud:  »Når  jeg  kommer  til 
israeliterne  og  siger  dem,  at  deres  fædres  Gud  har  sendt  mig  til  dem, 
hvad  skal  jeg  så  svare  dem,  hvis  de  spørger  om  hans  navn?«  Gud 
svarede  Moses:  »Jeg  er  den,  jeg  er!  Således  skal  du  sige  til  israeli- 
terne: JEG  ER  har  sendt  mig  til  eder!« 

Moses  var  bange,  så  Herren  sagde  til  ham:  »Gå  til  ældsterne  og 
sig,  at  Gud  har  sendt  dig,  ja,  at  han  har  åbenbaret  sig  for  dig.«  Moses 
svarede:  »Hvis  de  nu  ikke  tror  mig  og  ikke  hører  mig,  men  siger,  at 
Herren  ikke  har  åbenbaret  sig  for  mig?«  Da  sagde  Herren  til  ham: 
»Hvad  har  du  dér  i  din  hånd?«  Han  svarede:  »En  stav!«  Herren 
sagde:  »Kast  den  til  jorden!«  Han  kastede  den  på  jorden,  og  den 
blev  til  en  slange,  og  Moses  flygtede  for  den.  Og  Herren  sagde  til  Mo- 
ses: »Ræk  hånden  ud  og  grib  den  i  halen!«  Da  rakte  han  sin  hånd 
ud,  og  den  blev  til  en  stav  i  hans  hånd,  »for  at  de  kan  tro,  at  Herren, 
deres  fædres  Gud,  har  åbenbaret  sig  for  dig!«  Moses  blev  ved  at 
undskylde  sig,  og  sagde:  »Ak,  Herre,  send  dog  enhver  anden  end 
mig ! « 

470 

»Skandinaviens  Stjerne«  i  hvert  hjem! 


Da  blussede  Herrens  vrede  op  imod  Moses,  og  han  sagde:  »Har  du 
ikke  din  broder  Aron,  leviten?  Han,  ved  jeg,  kan  tale  for  sig.  Han  er 
også  allerede  på  vej  for  at  møde  dig,  og  han  vil  glæde  sig  i  sit  hjerte, 
når  han  ser  dig;  du  skal  tale  til  ham  og  lægge  ham  ordene  i  munden, 
så  vil  jeg  være  med  din  og  hans  mund  og  lære  eder,  hvad  I  skal 
gøre.  Han  skal  tale  på  dine  vegne  til  folket;  han  skal  være  din  mund, 
og  du  skal  være  som  Gud  for  ham.« 

Moses  vendte  tilbage  til  sin  svigerfader  og  sagde  til  ham:  »Lad  mig 
vende  tilbage  til  mine  landsmænd  i  Ægypten  og  se,  om  de  endnu  er 
i  live!«  Og  han  sagde:  »Drag  bort  i  fred!«  Herren  sagde  til  Moses  i 
Midjam:  »Vend  tilbage  til  Ægypten,  thi  alle  de  mænd,  der  stræbte 
dig  efter  livet,  er  døde.«  Så  tog  Moses  sin  hustru  og  sin  søn  og  vendte 
tilbage  til  Ægypten.  Men  Herren  sagde  til  ham:  »Når  du  vender  til- 
bage til  Ægypten,  så  mærk  dig  dette:  Alle  de  undergerninger,  jeg  gi- 
ver dig  magt  til  at  udføre,  skal  du  gøre  for  Farao;  men  jeg  vil  for- 
hærde hans  hjerte,  så  han  ikke  lader  folket  rejse.« 

Herren  sagde  til  Aron:  »Gå  Moses  i  møde  i  ørkenen!«  Og  de  mødtes 
ude  i  ørkenen  ved  Guds  bjerg  og  kyssede  hinanden.  Og  Moses  fortalte 
Aron  om  alt,,  hvad  Herren  havde  pålagt  ham,  og  om  alle  de  tegn,  han 
havde  befalet  ham  at  gøre.  Moses  og  Aron  gik  så  hen  og  Kaldte  alle 
israeliternes  ældster  sammen;  og  Aron  fortalte  alt,  hvad  Herren  navde 
sagt  til  Moses,  og  denne  gjorde  tegnene  i  folkets  påsyn. 

Da  troede  folket,  og  da  de  hørte,  at  Herren  havde  givet  agt  på  is- 
raeliterne  og  set  deres  elendighed,  bøjede  de  sig  og  tilbad. 

(Fortsættes). 


EN   BERETNING  OM   luren  lil  ^chieeiz 

Af  Inger  M.  Fischer. 

Det  dirrede  i  æteren  mere  end  sædvanligt  om  morgenen  d.  10.  sep- 
tember 1955,  da  mere  end  100  vækkeure  —  udover  det  sædvanlige 
antal  —  vækkede  ca.  110  sidste  dages  hellige  (missionærer  incl.)  op 
af  deres  mere  eller  mindre  gode  søvn.  Disse  110  var  fordelt  over  hele 
Danmark,  men  havde  besluttet,  at  de  ville  samles  i  Kolding  i  løbet  af 
formiddagen  og  der  fordele  sig  i  fire  busser  fra  »Victor«  i  Esbjerg. 

Beretningen,  vi  her  ønsker  at  fremføre,  er  skrevet  af  en  af  delta- 
gerne fra  Københavnergruppen.  Den  vil  derfor  muligvis  falde  lidt 
anderledes  ud,  end  hvis  den  var  skrevet  af  f.  eks.  en  fra  Esbjerg. 

De  36  fra  København  samledes  i  kirken  på  Priorvej  12  kl.  6,30, 
hvor  missionspræsident  Junius  M.  Sorensen  i  nogle  få,  alvorlige  ord 
foreholdt  os  turens  formål,  der  ikke  var  »sightseeing«,  men  en  vid- 
underlig anledning  til  at  overvære  indvielsen   af   det  første   tempel, 

der  er  bygget  i  Europa  siden  Kristi  tid.  Ældste  Enoch  Henriksen  op- 
sendte en  inderlig  bøn  til  vor  himmelske  Fader  om  hans  beskyttelse 
på  rejsen  og  med  tak  for  den  vidunderlige  anledning,  der  lå  foran  os. 
Det  var  en  god  begyndelse! 

Man  steg  derefter  i  bussen  —  og  selve  rejsen  begyndte.  Sjældent 
har  vist  så  mange  sidste  dages  hellige  været  sammen  —  og  været  så 
stille  —  så  længe,  som  disse  36.  Luften  var  mættet  med  forventning, 
velsagtens  blandet  med  lidt  træthed  efter  forberedelserne,  og  søvnig- 
hed, for  der  var  ikke  sovet  meget  den  nat.  De  fleste  tog  sig  en  lille 
lur  på  vejen  tværs  over  Sjælland.  Vejret  var  tåget  med  tilløb  til  regn, 
så  der  var  ikke  meget  at  se  på  den  tid  af  døgnet. 


Første  stræk  for  benene  fik  vi  i  Korsør,  mens  vi  ventede  på  færgen. 
(Siden  hen  blev  der  noget  længere  mellem  strækkene!)  I  Kolding 
mødtes  vi  så  fra  hele  landet,  og  gensynsglæden  var  ubeskrivelig. 
»Gamle  missionærkammerater«,  medlemmer,  vi  kendte  fra  stævnerne, 
nej,  det  kan  ikke  beskrives.  Her  fik  vi  danske  frokostpakker  med. 

Og  så  gik  turen  sydpå,  og  vejret  viste  sig  også  senere  fra  en  lidt 
gunstigere  side.  Vi  passerede  hurtigt  Christiansfeldt,  De  ved  den  med 
honningkagerne!  De  blev  imidlertid  ikke  til  mere  end  til  et  slik  om 
munden,  for  på  sådan  en  tur  er  der  naturligvis  ikke  tid  til  at  holde 
og  springe  af  og  på  for  hver  lille  ting,  den  enkelte  deltager  kunne  øn- 
ske sig.  Her  findes  også  Brødremenighedens  hus.  Denne  menighed 
blev  stiftet  i  det  18.  årh.  af  grev  Zinzendorf.  Kirkegården  er  som  en 
have,  og  man  sørger  ikke  over  de  døde. 

Kl.  ca.  13  passerede  vi  grænsen  ved  Kruså,  hvor  vore  pas  blev 
efterset  med  den  gamle  tyske  grundighed;  der  kommer  bestemt  ingen 
»uværdig«  gennem  det  nåleøje.  En  af  deltagerne  måtte  pænt  gøre  rede 

for,  hvorfor  hendes  pas  kun  lød  på  1  måned,  når  de  andres  gjaldt  for 
5  år!  Det  var  også  en  mærkelig  fornemmelse  at  se  de  grønne  unifor- 
mer igen! 

7  km  herfra  er  vi  i  Flensborg,  som  før  var  en  dansk  by.  Den  havde 
før  krigen  68.000  indb.,  men  efter  invasionen  af  flygtninge  fra  Øst- 
zonen  er  der  ca.  105.000.  Landet,  vi  nu  kører  i,  er  så  vidt  forskelligt 
fra  det,  vi  kommer  fra.  Det  ser  meget  fattigt  ud;  haverne  foran  hu- 
sene er  ikke  passede,  stakitterne  trænger  til  reparation.  Man  får  det 
indtryk,  at  folk  ligesom  har  givet  op,  hvad  deres  egne  private  sager 
angår.  Som  helhed  er  der  nemlig  gjort  et  stort  stykke  arbejde  for 
Tysklands  genopbyggelse,  men  der  er  endnu  så  mange  ruiner,  at  det 
gør  ondt  at  se  dem,  fordi  man  ikke  kan  lade  være  med  at  tænke  på 
de  umenneskelige  lidelser,  de  kunne  fortælle  om.  Mægtige  plakater 
forkynder  hist  og  her,  at  sådan  og  sådan  så  der  ud  for  10  år  siden, 
men  nu 

Tyskland  gør  alt,  for  at  turisterne  skal  befinde  sig  vel.  Der  er  et 
storartet  vejvisersystem,  og  det  var  morsomt  at  høre  amerikanerne 
sige,  at  de  var  forbavsede  over  så  meget,  de  kunne  forstå  fra  afmærk- 
ningerne ved  vejene. 

Mange  steder  var  der  store  skilte  hængt  op  ved  indkørselen  til  de 
små  byer.  Indskrifter  som  »Hjertelig  velkommen!«  eller  »Velkommen 
til  pæremarked«  traf  vi  ofte  på,  og  vi  var  forbavsede  over,  at  de  var 
så  vel  orienterede  om  vor  ankomst.  Desværre  havde  vi  ikke  tid  til  at 
stå  af  alle  de  steder,  de  tilsyneladende  var  forberedte  på  at  modtage 
os.  Vi  skulle  allerede  den  første  dag  køre  meget  nær  800  km.  Froko- 
sten indtog  vi  i  Rendsburg  eller  rettere  sagt  udenfor,  ved  Kielerka- 
nalen.  Vi  sad  ved  små  borde  langs  med  denne  og  var  så  heldige  at 
se  den  mægtige  svingbro  gå  til  side  for  gennemsejling  et  par  gange. 
Som  en  af  deltagerne  udtrykte  sig:  »Det  er  vel  nok  ingeniørarbejde!« 

Vi  skal  videre  over  Neumunster  til  Hamborg,  der  er  dobbelt  så 
stor  som  København  og  den  største  by  i  Vesttyskland.  Det  er  en  in- 
dustriby, og  havde  derfor  stor  interesse  for  fjenden  under  sidste  ver- 
denskrig. I  1943  fandt  det  største  bombardement  sted.  Det  fortælles, 
at  det  varede  8  dage  og  kostede  48.000  mennesker  livet.  Her  så  vi 
også  ruiner  i  massevis;  det  er  frygteligt  at  se  på,  selv  10  år  efter. 
Trappeskeletter  hænger  uden  på  murene,  højt  ukrudt  står  i  de  for- 
dums stuer,  men  hvor  der  blot  er  den  mindste  mulighed  for  det,  har 
mennesker  indrettet  sig.  At  de  er  henrykte  over  i  det  hele  taget  at 
have  husly  er  givet,  men  hvorledes  virker  disse  omgivelser  rent 
mentalt?  Een  ting  falder  i  øjnene:  de  mange  slanke  kirkespir. 

Og  så  farer  vi  ud  på  autostrada'en!  Hitler  var  en  klog  mand;  han 
byggede  disse  flotte  veje  for  at  få  sine  tropper  hurtigere  af  sted,  og 
ih,  hvor  man  kører  her!  Ud  på  Liineburger  Hede  med  dens  forhisto- 
riske stenhøje,  de  smukke  landskaber,  og  det  mere  moderne:  Oliebo- 
ringstårne  og  også  et  fjernsynstårn.  Vi  passerer  den  britiske  kirke- 
gård, som  er  meget  smukt  anlagt  på  en  høj.  Langt  bagude  et  sted  — 

fortælles  der  —  ligger  det  berygtede  Belsen,  hvor  45.000  mennesker 
måtte  lade  deres  liv  i  gaskamre  m.  m.  Så  uhyggeligt  det  end  må  være 
—  man  ville  gerne  have  været  derover. 

De  har  haft  mere  regn  her  end  i  Danmark,  alt  er  mere  grønt.  Jo 
længere  vi  kommer  sydpå,  des  mere  fornemmer  vi,  at  vi  er  borte  fra 
de  hjemlige  breddegrader.  Haverne  hernede  ser  ikke  pæne  ud.  Stakit- 
terne omkring  er  i  stykker,  ukrudtet  vokser  frodigt,  det  hele  ser  sju- 
sket ud,  det  er  vi  ikke  vant  til.  Men  vejene  er  kantede  med  birketræer, 
nogle  steder  ser  man  hustage,  som  er  stråtækkede,  gå  næsten  helt 
ned  til  jorden.  Det  fortælles,  at  man  kan  være  heldig  og  træffe  en 
fårehyrde  med  sit  strikketøj  vandre  om  på  heden  sammen  med  sin 
fåreflok,  der  forresten  er  nogle  små,  sjove  tingester  med  sorte  ben  og 
langtfra  nyfriseret  pels. 

Liineburg  er  en  gammel  Hansaby.  Den  næste  by,  vi  kommer  til,  er 
Celle,  der  er  på  størrelse  med  Liineburg.  Hertugerne  har  her  haft  et 
meget  gammelt,  smukt  slot,  der  i  slutningen  af  det  17.  årh.  blev  byg- 
get om  til  barokstil.  Det  var  på  dette  slot,  den  danske  dronning,  Ca- 
roline Mathilde,  døde  i  1775   (Struense!). 

Videre  til  Hannover,  hvor  de  store,  årlige  messer  holdes  på  et  om- 
råde, der  dækker  adskillige  tusinde  m2.  Kort  efter  passerer  vi  et  af 
Tysklands  store  oliedistrikter. 

Også  Hildesheim,  som  er  en  af  Nedersachsens  ældste  byer  med  en 
tusindårig  domkirke  og  mange  smukke,  gamle  huse,  er  blevet  hårdt 
medtaget.  Men  et  dygtigt  ledet  opbygningsarbejde  er  igang  for  at 
redde  så  meget  af  de  gamle  skatte  og  det  smukke  bybillede  som  mu- 
ligt. Vor  leder  fortæller,  at  her  findes  en  1000  år  gammel  rosenbusk, 
som  stadig  blomstrer. 

Første  overnatningssted  (»Rastståtte«)  er  Goslar.  Det  var  temmelig 
sent,  da  vi  kom  dertil,  så  det  har  ikke  været  morsomt  for  køkken- 
personalet at  vente  med  middagsmad  til  så  mange.  Men  maden  var 
lækker  og  vederfaredes  fuld  retfærdighed. 

Morgenmåltidet  var  allevegne  »amerikansk«,  spejlæg  og  skinke;  det 
blev  efterhånden  »hård  kost«  for  danskerne!  Her  i  Goslar  fik  vi  hver 
en  brochure  på  dansk  og  en  lille  souvenir  i  form  af  et  bysegl.  Nyde- 
ligt! Der  var  ikke  megen  tid  til  at  se  på  byen,  men  vi  vidste  jo  i  for- 
vejen, at  det  ikke  var  for  »sight-seeing«,  vi  var  kommet  af  sted,  så 
vi  glædede  os  blot  over  det,  der  kunne  nås,  hvilket  sandelig  også  var 
en  del. 

Goslar  er  indgangsporten  til .  Harzenbjergene,  her  er  gamle  borge, 
fæstningstårne  og  kirker.  De  sidstnævnte  var  interessante  —  men 
grimme,  efter  vor  smag. 

Morgenturen  fra  Goslar  var  meget,  meget  skøn.  Nu  så  vi  endelig 
bjerge,  og  vi  nød  udsigten,  eftersom  vi  kom  højere  og  højere  op.  Vi 
var  ikke  mange  km  fra  Østzonen,  men  det  generede  os  ikke.  Huse  og 
kirker  er  af  træ  eller  bindingsværk.  Vægge  og  tage  er  mange  steder 

474 

»Skandinaviens  Stjerne«  i  hvert  hjem! 


forsynet  med  smukke  mosaikarbejder  udført  i  træ  eller  småsten.  Højt 
oppe  kører  vi  igennem  Clausthal-Zellerfeld.  Den  store  kirkebygning  er 
af  træ  og  kan  rumme  2200  mennesker.  Det  ser  mærkeligt  ud  for  os, 
at  der  ikke  er  stakit  eller  hæk  mellem  husene,  men  blot  en  græssti. 
Vi  skal  nedad  igen,  og  det  foregår  i  »hårnålesving«  og  meget  brat 
nedad.  De  gule  busser,  vi  møder,  er  postbusser,  der  er  specielt  byg- 
get til  at  kunne  klare  den  hårde  op-  og  nedgang  i  bjergene.  Vi  passe- 
rer et  vandreservoir,  der  rummer  25  mill.  m3  vand,  og  hvorfra  der 
går  vandrør  helt  til  Bremen.  Her  er  meget  smukt,  og  vi  mindes  om, 
at  den  skønne  Altrhapsodie,  som  er  skrevet  af  Brahms  og  indsunget 
af  den  desværre  afdøde  engelske  sangerinde  Kathleen  Ferrier,  er  en 
beskrivelse  af  en  tur  gennem  Harzen.  Da  vi  kører  gennem  Osterode, 
kommer  folk  fra  messe.  Børn,  unge  og  voksne,  alle  har  de  deres  bønne- 
bøger i  hånden;  det  er  jo  søndag  morgen.  For  få  øjeblikke  siden  sang 

vi  alle  »Vær  velkommen,   Søndag  morgen «   og  sendte  vel  nok  et 

lille  suk  til  vore  kirker  derhjemme  i  Danmark,  hvor  nu  vore  søskende 
var  samlet  til  søndagsskole.  Vi  kunne  ikke  være  til  gudstjeneste,  men 
der  var  højtid  i  bilen  alligevel;  vi  oplevede  jo  så  meget  skønt  og 
havde  mere  i  vente. 

Man  ser  mange  mærkelige  inskriptioner,  f.  eks.  står  der  over  et 
bibliotek  i  Freiheit:  »Frygt  Gud  og  giv  Ham  ære!«  Værtshusene  har 
de  navne,  vi  kender  fra  de  tyske  folkesange:  Gasthaus  »Zur  Wald- 
quell«,  »Zum  grimen  Jager«,  »Im  kiihlen  Grunde«,  »Zur  Linde«,  »Zum 
wildern  Mann«  osv.  En  ting,  vi  aldrig  ser  herhjemme,  er,  at  der  er 
husnummer  på  kirkedøren!  Et  sted  var  det  nr.  64.  På  en  lang  stræk- 
ning ned  ad  bjerget  har  vi  følgeskab  af  en  rislende  bæk,  der  løber 
mellem  den  smalle  vej  og  husene.  Forskellige  slags  fugle  hopper  rundt 
på  stenene,  og  det  var  her  på  denne  egn,  Eisenhower  yndede  at  slappe 
af  og  fiske  ørreder. 

Vi  er  nu  igen  nede  på  bredere  vej  og  på  vej  til  Gottingen.  Vi  læg- 
ger mærke  til,  at  kvinderne  er  lige  så  ivrige  til  at  arbejde  på  marken 
her,  som  de  er  i  Danmark;  vognene  er  forspændt  med  stude,  og  især 
een  vogn,  vi  møder,  er  så  spændende,  at  vi  må  holde  og  med  allerhøje- 
stes  tilladelse  vælter  alle  ud  af  busserne  for  at  fotografere  mand  og 
kone  siddende  på  studevognen.  Hvor  mange  fik  et  billede  af  præsi- 
dentparret, mens  de  kløede  studene  bag  ørene? 

Nordheim  (hvor  vi  til  en  afveksling  så  mange  pæne  forretninger), 
—  Gottingen  —  og  så  i  fuld  fart  ud  ad  autostrada'en.  En  lille  kuriosi- 
tet: På  en  dør,  der  øjensynligt  var  indgangen  til  den  stedlige  syge- 
kasse, stod  der:  »Tuet  Gutes  Allen«  —  »Gør  godt  mod  alle«. 

Vi  gør  holdt  et  sted,  hvor  man  kan  købe  lidt  forfriskninger  og  rette 
benene  lidt  —  men  hvor  var  den  lille  Esbjergbus?  Den  var  løbet  tør 
et  stykke  vej  fra  bedestedet  og  måtte  pænt  lade  sig  skubbe  af  delta- 
gerne til  benzintanken.  Kulør  på  tilværelsen!  I  Bad  Briickenau  spiste 
vi  vore  sandwiches,  og  her  havde  de,  der  var  blevet  i  busserne,  en 
dejlig   oplevelse:    Fra   radioen    tonede    »Kom,   Hellige «    sunget   af 

Tabernakelkoret   og  transmitteret   fra   Holland.  Åh,   det   kor Men 

vi  skal  videre.  —  Der  er  noget  andet,  man  absolut  ikke  undgår  at 
lægge  mærke  til,  og  det  er  alle  de  krucifikser  og  madonnaer,  der  er 
opstillet  langs  vejene  og  ved  husene,  ved  snart  sagt  hvert  et  hjørne. 
De  findes  i  alle  udgaver:  store,  flotte,  udskåret  i  træ,  hugget  i  mar- 
mor, eller  bare  nogle  ganske  simple;  men  man  vil  ikke  finde  eet  ene- 
ste, der  ikke  er  husket  med  en  lille  blomsterbuket.  Hvad  vi  imidler- 
tid ikke  kan  lide  at  se  er,  at  folk  åbenlyst  knæler  ved  disse  statuer; 
vi  kan  ikke  forene  det  med  Kristi  ord:  »Men  du,  når  du  beder,  gå  ind 
i  dit  kammer  og  luk  din  dør  «.  (Fortsættes). 


KLJlcit  til  m-lxStflanæeeene 

En  af  Kirkens  undersøgere,  fru  Therkelsen,  Aabenraa,  har  skrevet 
følgende  smukke  digt  til  missionærerne: 

Fremmede,  hvorfor  forlod  du 

de  evige  bjerges  storladne  land, 

hvad  kaldte  dig  hinsides  kimingens  rand 

på  mit  fattige  fødelands  strand? 

Fremmede,  sig  hvad  du  ville, 
da  smilet  dig  åbned  mit  fattige  hus, 
kun  ekko  jeg  ejer  af  guddommens  brus, 
i  nætternes  natstille  sus, 

når  søvnen  svigter  det  trætte, 
det  tvivlende  angstfulde  hjerte, 
når  en  rådvild,  uendelig  smerte 
skygger  for  troens  kerte. 

Kendte  du,  fremmede,  tvivlens  gru, 
kender  du  svaret  på  nødstedte  råb? 
Er  der  for  bange  sjæle  da  håb, 
også  for  mig  en  forjættelsens  dåb? 

Fremmede,  tænd  mig  din  stjerne, 
at  funkle  i  natten  sort, 
tindre  tvivlende  tanker  bort, 
og  åbne  mig  livets  port. 

Indbinding  af  Stjernen  1Q55 

Stjernen  for  1955  kan  nu  indbindes.  Bogbinderen  har  atter  i 
år  givet  os  et  meget  fordelagtigt  tilbud,  således  at  en  lignende 
indbinding  som  i  1954  (smuk  pluviusin  med  ægte  guldtryk)  kan 
leveres  til  samme  pris  som  sidste  år,  kr.  6,50.  Da  denne  billige 
pris  imidlertid  forudsætter,  at  et  større  antal  indbindes  på  een 
gang,  bedes  de  »Stjerner«,  der  ønskes  indbundet,  venligst  ind- 
sendt til  missionskontoret  inden  den  1.  februar. 

Vi  lader  desuden  indbinde  et  begrænset  antal  eksemplarer, 
der  kan  leveres  til  samme  pris  plus  abonnementsprisen,  kr.  8,50, 
altså  ialt  kr.  15.00  i  Danmark,  $  3.00  i  udlandet,  frit  tilsendt. 

Bøgerne  kan  leves  i  farverne  brun,  rød  eller  blå.  Husk  at  an- 
føre, hvilken  farve  der  ønskes.  Hvis  intet  andet  anføres,  leveres 
brun  indbinding. 

Betalingen  bedes  venligst  indsendt  samtidigt  med  bestillingen 
til  CHURCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.,  i  Danmark  postgirokonto  nr.  333.38. 

Vi  har  nogle  få  indbundne  eksemplarer  af  »Stjernen«  for  1952, 
1953  og  1954  tilbage;  de  kan  fås  til  samme  pris,  kr.  15,00  i  Dan- 
mark, $  3.00  i  udlandet. 


Referater  fra  distriktskonferencerne: 

Aarhus  distrikt  15.  og  16.  oktober 

Konferencen  i  Aarhus  indledtes  lørdag  aften  med  en  koncert  af 
Aarhus  grens  sangkor  med  Jørn  Christensen  som  dirigent  og  Lilly 
Jensen  som  organist. 

Distriktspræsident,  ældste  Blaine  P.  Jensen,  bød  velkommen  og  for- 
samlingen sang  »Kom  hellige«,  hvorefter  broder  Laurits  Larsen  åb- 
nede med  bøn.  Koret  sang  nogle  smukke  sange,  afvekslende  med 
duetter,  terzetter  og  kvintetter.  Efter  den  dejlige  koncert  blev  der  af- 
holdt bazar  under  ledelse  af  Kvindelig  hjælpeforening  i  Aarhus.  Der 
var  mange  fine  ting,  håndarbejder  o.  lign.  Gleaner-piger  og  M-mænd 
fra  Aarhus  G.U.F.  havde  en  udstilling  over  syltede  ting  og  kunst,  der 
blev  solgt  til  fordel  for  budgetfondet  og  Kvindelig  hjælpeforening. 
Bazaren  sluttede  kl.  22.  Tilstede  115. 

Søndag  morgen  kl.  9  afholdtes  præstedømsmøde  under  præsidium 
af  1.  rådgiver  i  missionspræsidentskabet,  præsident  Ejnar  Nielsen. 
Præstedømmet  blev  delt  i  ældsternes  kvorum  under  ledelse  af  præ- 
sident Ejnar  Nielsen  og  det  aronske  præstedømme  under  ledelse  af 
2.  rådgiver  i  missionspræsidentskabet,  præsident  Grant  R.  Ipsen.  De 
gav  begge  instruktioner  om  arbejdet  og  talte  om  ansvaret  som  med- 
lem af  præstedømmet. 

Samtidig  afholdtes  Kvindelig  hjælpeforenings  møde  under  ledelse 

af  sekretæren  for  Kvindelig  hjælpeforenings  hovedbestyrelse,  søster 
Mary  Kaiser,  som  stedfortræder  for  præsidentinden,  søster  Mary  G. 
Sorensen,  der  var  forhindret  i  at  være  i  Aarhus  på  grund  af  rejse  til 
templet  i  Schweiz.  Under  mødet  hørte  vi  en  tale  af  søster  Ane  Ras- 
mussen, Aarhus,  over  emnet  »Vi  tjener  bedst,  når  vi  er  i  godt  humør«, 
og  søster  Mary  Kaiser  læste  den  tale  op,  som  søster  Mary  G.  Sorensen 
havde  forberedt  over  samme  emne.  En  kvartet,  bestående  af  fire  sø- 
stre fra  Aarhus,  sang  »O,  min  Fader,  du  som  kender«,  og  ældste  Gil- 
bert T.  Olsen  holdt  som  repræsentant  for  præstedømmet  en  kort  tale. 
Til  slut  fik  fire  af  præsidentinderne  for  Kvindelig  hjælpeforening  i 
Aarhus  distrikt  lejlighed  til  at  sige  et  par  ord  hver,  og  et  forenet 
kor  af  Syngende  Mødre  fra  distriktet  sang  under  ledelse  af  søster 
Rita  Mikkelsen,  Aarhus.  Tilstede  75. 

Søndagsskolen  indledtes  kl.  10,30  med  velkomst  ved  distriktspræ- 
sident  Rlaine  P.  Jensen;  efter  sang  og  bøn  fik  ældste  Marion  N.  Da- 
vidson  og  ældste  Glenn  A.  Smith  fra  henholdsvis  søndagsskolens  og 
Primarys  og  G.U.F.s  hovedbestyrelse  ordet  for  nogle  korte  bemærk- 
ninger, hvorefter  vi  hørte  fra  søndagsskolerne  i  distriktet,  som  alle 
gav  os  nogle  fine  taler  over  emnet  »Loyalitet«.  Tilstede  209. 

Umiddelbart  efter  søndagsskolen  var  der  dåbsmøde,  hvor  tre  drenge 
og  en  pige  blev  døbt.  Rroder  Laurits  Larsen,  Aarhus,  holdt  dåbstalen. 
Tilstede  26.  Under  dette  møde  blev  også  et  lille  barn  velsignet. 

Kl.  14  var  der  funktionærmøde,  hvor  der  først  blev  fremvist  en 
film,  hvis  formål  var  at  vise  os  Kirkens  rette  organisations-system. 
Ældste  Glenn  A.  Smith  gav  forklaring  til  filmen.  Vi  deltes  derefter  i 
klasser,  hvor  lærere,  sekretærer  og  bestyrelser  fik  instruktioner  af 
missionspræsidentskabet  og  af  hovedbestyrelserne  for  organisationer- 
ne. Tilstede  ialt  107  funktionærer. 

Kl.  19  afsluttedes  konferencen  med  hovedmødet.  Koret  indledte  med 
»Vildledte  sjæl«,  bøn  ved  broder  Magnus  Mouritzen,  Herning.  Efter 
endnu  en  sang  af  koret  »Se,  Guds  rige  nu  frembryder«  holdt  distrikts- 
præsident  Rlaine  P.  Jensen  en  fin  tale  om,  hvorledes  vort  vidnesbyrd 
skulle  kunne  blive  endnu  stærkere.  Derefter  sang  søster  Sonja 
Schmidt,  Horsens,  »Fader  vor«.  Præsident  Grant  R.  Ipsen  holdt  en 
gribende  tale  om,  at  vi  ikke  skulle  være  lunkne  eller  kolde,  men  vi 
skulle  være  varme  og  gøre  alt  for  at  få  evangeliet  til  at  gå  fremad. 
Søstrene  Evy  og  Anni  Rruun  fra  Silkeborg  sang  en  duet  »Søger,  så 
skulle  I  finde«.  Præsident  Ejnar  Nielsen  var  aftenens  sidste  taler.  Han 
talte  ud  fra  sangen,  der  lige  var  blevet  sunget,  og  fortalte  os,  hvordan 
vi  skulle  søge  efter  retfærdighed.  Han  læste  flere  ting  fra  Alma  i 
Mormons  Rog  og  sluttede  med  at  tale  om  dåb  for  de  døde.  Mødet 
sluttede  med  sangen  »Kom  hellige«  og  bøn  ved  broder  Enevold  Niel- 
sen, Silkeborg.  Tilstede  170. 

Alle  konferencens  møder  var  under  præsidium  af  1.  rådgiver  i  mis- 
sionspræsidentskabet, præsident  Ejnar  Nielsen,  og  under  ledelse  af 
distriktspræsident,  ældste  Rlaine  P.  Jensen.  B.  H. 

Esbjerg  distrikt  22.  og  23.  oktober 

I  modsætning  til  tidligere  blev  distriktskonferencen  denne  gang 
holdt  i  løbet  af  to  dage  i  stedet  for  som  tidligere  tre. 

Konferencen  indledtes  lørdag  aften  med  en  koncert  af  Esbjerg 
grens  sangkor,  ledet  af  distriktspræsident,  ældste  Gerald  A.  Jensen. 
Afvekslende  med  korsang  hørte  vi  solosang  samt  violin-  og  klaversoli. 

Umiddelbart  efter  koncerten  overtog  Kvindelig  hjælpeforening  le- 
delsen, idet  denne  organisation  afholdt  sin  bazar  med  dertil  hørende 
auktion.  De  mange  virkelig  fine  arbejder,  der  præsenteredes,  var  et 
godt  bevis  på  den  store  indsats,  som  vore  kvinder  gør  for  at  fremme 
Guds  værk  her  på  jorden,  idet  der  lå  mange  timers  arbejde  bag  dette 
arrangement.  Efter  bazaren  serveredes  forfriskninger.  Tilstede  120. 

Søndag  morgen  kl.  9  afholdtes  præstedømsmøde  og  Kvindelig  hjæl- 
peforenings møde.  I  præstedømsmødet,  hvortil  41  var  mødt  frem,  fik 
vi  lejlighed  til  at  høre  fra  1.  rådgiver  i  missionspræsidentskabet,  præ- 
sident Ejnar  Nielsen,  og  2.  rådgiver,  præsident  Grant  R.  Ipsen,  der 
begge  fremkom  med  gode  og  manende  ord. 

I  Kvindelig  hjælpeforening  talte  missionspræsidentparret,  præsi- 
dent Junius  M.  Sorensen  og  søster  Mary  G.  Sorensen  til  søstrene,  lige- 
som der  var  sang  af  Syngende  Mødres  kor.  Endvidere  hørte  vi  en 
tale  af  søster  Erna  Pedersen.  Tilstede  31. 

KL  10,30  afholdtes  søndagsskole,  og  programmet  blev  her  udført  af 
både  børn  og  voksne  fra  alle  søndagsskoler  i  distriktet.  Det  var  et 
virkelig  godt  møde,  hvor  især  børnenes  umiddelbarhed  og  frimodig- 
hed talte  til  os.  Efter  det  egentlige  program  blev  der  kaldt  på  for- 
skellige søskende,  der  bar  deres  vidnesbyrd.  Tilstede  129. 

Om  eftermiddagen  var  der  funktionærmøde,  der  gav  de  forskellige 


Missionærerne  i  Esbjerg  distrikt. 

organisationer   virkelig  gode  idéer  og  nye  impulser,  således  at  arbej- 
det i  den  kommende  tid  burde  vise  store  resultater.  Tilstede  ca.  40. 

Konferencens    afsluttende   møde    blev   afholdt   kl.    19,    og   herunder 
hørte  vi  fra  medlemmerne  af  missionspræsidentskabet,  der  talte  virke- 
lig gode  og  belærende  ord  til  os,  bl.  a.  om  vidnesbyrdet,  beviser  på 
vor  Kirkes  sandhed  samt  om  denne  Kirkes  grundvold,  åbenbaring. 
Tilstede  113. 

Alle  konferencens  møder  var  under  præsidium  af  missionspræsident 
Junius  M.  Sorensen  og  under  ledelse  af  distriktspræsident,  ældste 
Gerald  A.  Jensen.  A.  H. 


Odense  distrikt  29.  og  30.  oktober 

Konferencen  i  Odense  indledtes  med  en  koncert,  hvor  Odense  grens 
sangkor,  afvekslende  med  klaversolo,  dobbeltkvartet,  septet  og  sang- 
solo udførte  programmet  på  en  vidunderlig  måde.  Dirigent  var  bro- 
der Edmund  Nielsen  og  organist  søster  Ruth  Lauridsen.  I  en  pause 
hørte  vi  nogle  bemærkninger  fra  søster  Mary  G.  Sorensen.  Tilstede  113. 

Efter  koncerten  afholdt  Kvindelig  hjælpeforening  bazar.  Der  var 
foruden  forfriskninger  også  auktion  over  smukke  håndarbejder.  Til- 
stede ca.  100. 

Søndag  morgen  afholdtes  Kvindelig  hjælpeforenings  møde,  som  var 
under  ledelse  af  søster  Mary  G.  Sorensen.  Vi  hørte  en  tale  af  søster 
Elisabeth  Knudsen,  som  talte  over  emnet  »Vi  tjener  bedst,  når  vi  er  i 
godt  humør«.  Efter  en  sang  fra  Kvindelig  hjælpeforenings  sangkor 
talte  søster  Mary  G.  Sorensen  over  det  samme  emne.  Vi  hørte  til  slut 
fra  missionspræsident  Junius  M.  Sorensen,  som  bl.  a.  udtalte,  at 
menneskers  ansigter  er  som  en  indholdsfortegnelse.  Sangkoret  slut- 
tede med  en  sang.  Tilstede  30. 

Samtidig  afholdtes  præstedømsmøde.  Efter  sangen  »Da  du  styrket 
fra  dit  leje«  og  bøn  ved  broder  Grundt  Larsen  sang  vi  »Fremad,  Her- 
rens stridsmænd«,  hvorefter  vi  deltes  i  to  klasser,  ældsternes  kvorum 
under  ledelse  af  1.  rådgiver  i  missionspræsidentskabet,  præsident  Ej- 
nar Nielsen,  og  det  aronske  præstedømme  under  ledelse  af  2.  rådgi- 
ver, præsident  Grant  R.  Ipsen.  Vi  fik  instruktioner  i  de  to  klasser,  og 
sluttede  derefter  hver  for  sig.  Tilstede  ialt  30. 

Søndagsskolen  begyndte  kl.  10,30.  Efter  sang  og  bøn  blev  Kirkens 
autoriteter  opretholdt  ved  præsident  Ejnar  Nielsen.  Tiden  blev  så 
overgivet  til  søndagsskolens  klasser,  som  talte  over  emnet  »Venskab 
med  verden  er  fjendskab  mod  Gud«.  Mellem  talerne  hørte  vi  nogle 
sange  fra  børneklasserne  og  en  kvartet  fra  juniorklassen.  Tilstede  112. 

Kl.  14  afholdtes  funktionærmøde,  som  blev  ledet  af  ældste  Marion 
N.  Davidson  og  ældste  Glenn  Smith.  Der  blev  forevist  en  film  og  givet 
instruktioner.  Derefter  blev  vi  delt  i  forskellige  klasser,  hvor  vi  fik 
yderligere  instruktioner.  Tilstede  ca.  35. 

Konferencens  sidste  møde  begyndte  kl.  19.  Efter  sangen  »Kom  hel- 
lige« og  bøn  ved  broder  Erik  Andersen  sang  Odense  grens  sangkor 
»De,  som  sår  med  tårer«.  Aftenens  første  taler  var  præsident  Grant 
Ipsen,  som  fortalte  flere  historier  og  fremhævede  de  vanskeligheder 
gennem  livet,  som  er  uundgåelige.  Derefter  hørte  vi  fra  præsident 
Ejnar  Nielsen,  som  forklarede  om  forskellige  opfattelser  af  evange- 
liet og  sammenlignede  med  vor  Kirkes  opfattelse.  Derefter  sang  en 
missionærkvartet  »O,  min  Fader«.  Den  sidste  taler  var  missionspræsi- 
dent  Junius  M.  Sorensen,  som  omtalte  Mormons  Bog  og  profeterne  i 
den,  samt  dåben.  Vi  sluttede  med  sangen  »Velsign,  o  Gud,  dit  folk«, 
og  bøn  ved  broder  Jørgen  Christensen.  Tilstede  70. 

Alle  møderne  var  under  præsidium  af  missionspræsident  Junius 
M.  Sorensen  og  under  ledelse  af  distriktspræsident,  ældste  Marlin  R. 
Anderson.  R.  L. 


Alle,  som  rejser  til  Salt  Lake  City,  læs  dette! 

»Den  danske  organisation  i  Salt  Lake  City«  beder  alle,  som  rejser 
til  Salt  Lake  City,  i  egen  interesse  at  anmelde  deres  ankomst  i  god  tid. 

Der  er  oprettet  en  emigrant-komité,  som  skulle  tage  sig  af  de  ny- 
ankomne, men  den  kan  kun  virke  effektivt,  hvis  I  vil  hjælpe  os.  Skriv 
i  god  tid  til  præsidenten,  Henry  Løjborg,  825  Emerson  Ave,  Salt  Lake 
City,  Utah,  U.S.A.  eller  til  Helge  Andersson,  331  Quince  Street,  Salt 
Lake  City,  som  er  i  emigrant-komitéen  sammen  med  søster  Ellen  An- 
dersson. Venlig  hilsen:  Emigrant-komitéen  i  Salt  Lake  City. 


Nyt  fra  hjælpeorganisationerne 


Kvindelig  hjælpeforening 

Når  vi  kommer  til  den  tid  på  året,  hvor  verden  mindes  Kristi  fød- 
sel, er  vi  mere  klare  over  den  venlighedens,  kærlighedens,  barmhjer- 
tighedens og  forståelsens  ånd,  som  er  julens  væsen. 

Efterhånden  som  dagene  går,  og  julen  nærmer  sig,  går  der  mange 
forskellige  tanker  gennem  menneskenes  sind.  Nogle  tænker  på  julen 
som  en  fornøjelig  tid,  nogle  mindes  den  gennemtrængende  duft  af 
gran,  nogle  tænker  på  kristtorn,  mistelten  eller  julestads  eller  på  de 
smukt,  indpakkede  gaver.  Andre  tænker  på  julesangene,  de  små  børns 
glade  latter  og  den  smukke  historie  om  det  lille  Jesusbarn. 

I  de  altfor  travle  dage  før  jul  glemmer  man  sommetider  denne  dags 
sande  budskab.  Kundskaben  om,  hvad  Frelseren  virkelig  betyder  for 

os,  trænges  i  baggrunden,  og  vort  sind  er  fuldt  af  forberedelser  til 
festen  og  udvekslingen  af  julegaver  og  julehilsener. 

Julen  burde  være  den  mest  vidunderlige  dag  i  hele  året,  og  vore 
tanker  skulle  dvæle  hos  ham,  hvis  fødsel  vi  fejrer  —  han,  som  bragte 
budskabet  om  evig  fred  og  glæde  til  verden.  Julefortællingen  vil  al- 
tid være  den  smukkeste  historie,  der  nogensinde  er  blevet  fortalt, 
fordi  den  er  historien  om  kærlighed,  håb,  tro,  barmhjertighed  og 
evige  principper.  De  »glade  tidender  om  stor  glæde«  skulle  ikke  kun 
være  for  nogle  få,  men  skulle  »være  for  hele  folket«. 

Budskabet  om  de  himmelske  hærskarer  er  blevet  båret  frem  gen- 
nem århundreder,  »På  jorden  fred  i  mennesker,  der  har  hans  velbe- 
hag.« Gennem  hele  sit  liv  lærte  Frelseren  menneskene,  at  de  skulle 
holde  fred  med  hinanden.  Vi  kan  ikke  vente,  at  der  skal  komme  fred 
til  verden,  hvis  mennesket  ikke  holder  fred  med  sin  næste.  Freden 
må  begynde  i  hjemmet. 

Freden  kommer  ikke  til  dem,  der  overtræder  retfærdighedens  love, 
heller  ikke  til  den,  som  ikke  kan  leve  i  harmoni  med  sine  omgivelser. 
Vi  må  stræbe  efter  at  bringe  fred  til  verden  —  hvor  der  er  had,  lad 
os  så  kærlighed;  hvor  der  er  tvivl,  gengive  troen;  hvor  der  er  fortviv- 
lelse, bringe  håb;  hvor  der  er  sorg,  bringe  trøst  og  glæde;  og  hvor 
der  er  mørke,  bringe  lys  og  forståelse.  Tro,  at  kærligheden  er  det 
stærkeste  i  verden,  stærkere  end  had,  stærkere  end  det  onde,  stærkere 
end  døden.  Må  vore  hjem  være  fyldt  med  kærlighed  og  forståelse,  og 
må  freden  være  en  stadig  gæst,  ikke  blot  i  julen,  men  altid. 

Lad  os  være  som  den  lille  pjaltede  dreng,  der  stod  på  den  snævre, 
skyggefulde  gade  i  Bethlehem,  og  så  på  de  store  skarer,  som  søgte 
til  krybben,  hvor  det  lille  sovende  Jesusbarn  lå.  Han  så  store  konger  og 
fornemme  adelsmænd,  der  førte  pragtfulde  karavaner,  lastet  med  ga- 
ver, til  det  nyfødte  barn. 

Han  trækker  sig  tilbage  til  de  dybe  skygger,  og  hans  øjne  fyldes 
med  tårer,  idet  han  siger:  »Hvis  blot  en  perle  ville  falde  fra  en  af 
kongernes  hånd,  så  ville  jeg  ikke  skamme  mig.  Jeg  har  ingen  gave 
til  Frelseren  —  ingen  gave.«  Han  skal  lige  til  at  forlade  stedet  og  gå 
op  til  bakkerne,  da  der  pludselig  lyder  en  stemme  i  natten,  der  siger: 
»Giv  det,  der  er  nærmest  ved  dit  hjerte«.  Alt  hvad  han  havde,  var  en 
gammel,  falmet,  blå  sæk,  som  indeholdt  hans  få  jordiske  ejendele, 
og  blandt  disse  var  en  konkylie,  som  sang  i  hans  øre,  et  gammelt 
stykke  reb,  som  han  brugte,  når  han  klatrede  i  træerne,  en  slynge, 
lavet  af  et  gaffelformet  ben,  samt  en  sommerfugl,  opbevaret  i  en  stump 
voks. 

Det  fortælles  i  historien,  at  julestjernen,  som  strålede  over  krybben, 
var  strålende,  klar  og  smuk,  da  en  lille  dreng  lagde  sine  fattige,  men 
kostelige  ejendele  ved  siden  af  de  kostbare  gaver,  som  var  blevet  lagt 
ved  siden  af  Jesusbarnets  leje. 

Vi  er  ikke  anderledes  i  dag  —  vi  kan  indvie  vort  liv  til  hans  tjene- 
ste og  bringe  glæde,  fred,  trøst  og  forståelse  til  vore  medmennesker. 

Der  findes  ingen  bedre  måde,  hvorpå  vi  kan  finde  fred  og  lykke  for 
os  selv  end  ved  at  bringe  disse  ting  til  andre. 

Må  disse  egenskaber  blive  en  del  af  vort  liv  og  bringe  ny  glæde, 
tilfredshed  og  fred  til  alle,  så  julens  sande  ånd  må  føles  overalt  i 
verden. 

Mary  G.  Sorensen, 

Kvindelig  hjælpeforenings  hovedbestyrelse. 


Julehilsen 

Vi  ønsker  alle  søstre  en  rigtig  glædelig  jul.  Må  vore  hjerter  være 
lykkelige  ved  den  kundskab,  at  Kristus,  som  blev  født  i  Bethlehem, 
er  den  opstandne  Frelser.  Vi  er  taknemmelige  for  Deres  kærlighed, 
Deres  hengivenhed  og  Deres  flid  i  det  arbejde,  vi  alle  tager  del  i. 

Må  vi  under  vor  rejse  på  livets  sti  finde  Mesterens  ord  og  efterleve 
dem  på  rette  måde.  Lad  os  søge  ham  ikke  alene  i  juletiden,  men  hver 
dag  i  vort  liv.  Må  ekkoet  af  den  første  julesang  komme  ned  til  os  gen- 
nem tiderne:  »Ære  være  Gud  i  det  højeste!  og  på  jorden  fred  i  men- 
nesker, der  har  hans  velbehag.« 

Må  fred,  tilfredshed  og  kærlighed  dvæle  i  vore  hjerter  og  i  vore 
hjem,  og  når  julen  er  kommet  og  gået,  må  der  da  kun  være  gode  og 
kærlige  minder,  og  glæde  ved  at  vide:  »Alt  hvad  I  har  gjort  mod  en 
af  disse  mine  mindste  brødre,  det  har  I  gjort  mod  mig«. 

Kvindelig  hjælpeforenings  hovedbestyrelse. 


Søndagsskolen  og  Primary 

— -  Endelig  blev  det  morgen  —  julemorgen!  I  aftes,  da  hele  familien 
var  samlet  om  klaveret,  mens  man  sang  alle  de  dejlige  julesange,  syn- 
tes det,  som  der  var  så  forfærdelig  længe  til  i  morgen. 

»Mor,«  hviskede  Anna,  »klokken  er  næsten  5,  må  vi  godt  stå  op  nu? 
Vi  har  været  vågne  så  længe!« 

»Er  det  allerede  morgen?«  spurgte  fru  Smith,  idet  hun  kyssede  den 
lille  hånd,  som  rørte  ved  hendes  skulder.  »Væk  far  med  et  kys;  vi  er 
klar  til  morgenbøn,  lige  så  snart  I  allesammen  har  fået  jeres  slobrok- 
ker  og  morgensko  på.« 

Spændingen  var  stor,  da  børnene  samlede  sig  ved  den  store  seng. 
Den  lille  3-årige  David  var  den  første  til  at  knæle,  »'millebøn,  lille 
børn.  'millebøn  (familiebøn!)  for  det  er  Jesu  føsseda'«,  råbte  han. 

»Almægtige  og  evige  Fader,«  begyndte  hr.  Smith,  »vi  bøjer  os  for 
Dig  denne  smukke  julemorgen  for  at  takke  Dig  for  al  din  godhed  og 
barmhjertighed.  Vi  er  særlig  taknemmelige  i  dag,  fordi  Du  lod  din 
Søn  komme  her  til  jorden «. 

Taknemmelig!!!  Fru  Smith  gentog  sagte  sin  mands  ord  og  bad  en 
stille  bøn:  »Kære  himmelske  Fader!  —  Jeg  takker  Dig  for  denne  vid- 
underlige mand,  som  bærer  præstedømmet.  Han  har  bevaret  din  til- 
lid og  sammen  har  vi  opdraget  disse  dyrebare  ånder,  som  Du  har 
overgivet  til  vor  omsorg.  Han  har  lært  dem  at  forstå  julens  sande  ånd 
og  dele  den  med  andre.  Lad  deres  liv  altid  være  således,  at  de  kan 
herliggøre  Dig.  Hjælp  os  at  leve  dagen  idag  således,  at  vi  ikke  i  mor- 
gen skal  have  noget  at  fortryde.« 

Hvor  lykkelige  kan  ikke  disse  børn  være!  Hvor  rigt  velsignede,  at 
de  er  født  af  forældre,  som  forstår  betydningen  af  at  opdrage  med 
fremtiden  for  øje,  og  efterlade  dem  en  arv  for  evigheden.  En  eller  an- 
den har  sagt:  »Erindringen  er  en  skatkiste,  til  hvilken  vi  hele  tiden 
må  betale  noget,  hvis  vi  vil  kunne  tage  noget  af  den,  når  vi  trænger 
til  det.« 

Julen  er  årets  gladeste  tid.  Da  er  der  glæde  over  næsten  hele  jorden. 
Misundelse,  begær  og  allehånde  fordomme  er  næsten  glemt.  Der  er 
ikke  nogen  anden  tid,  på  hvilken  hjerterne  hos  vor  himmelske  Faders 
børn  synger  tilsammen  i  skønnere  harmoni.  Vi  har  lært  at  akceptere 
alle  gode  ting,  som  findes  ud  over  Guds  grønne  jord.  Vi  søger  efter 
»alt,  hvad  der  er  dydigt,  elskeligt,  hvad  der  har  godt  lov  eller  er  pris- 
værdigt.« — 

For  nogle  betyder  julen  blot  en  masse  god  mad  og  flitterstads.  Men 
således  er  det  ikke  for  De  Sidste  Dages  Helliges  børn;  de  ved  bedre 
fra  deres  mødre  og  deres  søndagsskole-  og  Primarylærere.  De  begyn- 
der tidligt  at  lægge  »linie  på  linie,  bud  på  bud.«  Disse  Stifinderdrenge, 
som  var  så  uvillige  til  at  være  engle  i  Julespillet,  vil  en  dag  velsigne 
Dem  for  Deres  tålmodighed;  den  lille  Mågepige,  som  var  så  stolt  af 
at  forestille  Maria,  vil  senere  hen  fortælle  Dem,  at  det  var  en  af  de 
største  oplevelser  i  hendes  liv.  Det  stille  barn,  som  var  alt  for  genert 
til  at  spille  Josefs  rolle,  vil  udtrykke  sin  taknemmelighed,  fordi  De 
opmuntrede  ham  til  at  lære  de  skriftsteder  fra  Lukas  udenad. 

Og  medens  De  således  føjer  Deres  del  til  børnenes  erindringer,  har 
de  samtidigt  lagt  nogle  små  juveler  i  Deres  skatkiste.  For  sandt  at 
sige,  så  var  himmelens  engle  selv  til  stede  blandt  disse  små,  som  indtil 
for  ganske  nylig  var  sammen  med  dem.  De  hjalp  dem,  da  de  skulle 
fremføre  den  dejlige  fortælling  om  julen,  og  det  var  derfor,  De  ikke 
kunne  lade  være  med  at  græde  lidt. 

Da  glemte  De,  hvor  megen  tid,  De  havde  spenderet  på  at  lære  bør- 
nene op  til  at  kunne  spille  dette  julespil;  De  glemte,  at  Deres  gren  er 
så  lille  og  så  fattig,  så  der  kun  kan  blive  råd  til  et  simpelt  fortæppe, 
holdt  fast  med  knappenåle;  De  glemte,  at  i  sidste  øjeblik  måtte  De 
finde  en  anden  til  at  være  en  af  de  vise  mænd,  for  ham,  De  havde 
øvet  med,  fik  mæslinger!  Eller  den  fortvivlede  søgen  efter  nøglen  til 
køkkenet;  for  hvorledes  kunne  Kvindelig  hjælpeforenings  præsident- 
inde  vide,  at  den  æske  med  lækkerier,  som  de  vise  mænd  efter  spillet 
skulle  dele  ud  til  børnene,  lå  derude,  da  hun  låste  efter  sig! 

Igår  blev  hurtigt  til  idag,  og  idag  bliver  lige  så  hurtigt  til  imorgen. 
Den  tid,  der  er  givet  os  til  at  have  omsorg  for  de  små,  flyver  så  ha- 
stigt af  sted,  så  lad  os  bruge  hver  anledning,  vi  har,  til  at  hjælpe  dem 
både  i  hjemmet,  i  Søndagsskolen  og  i  Primary. 

Efterhånden,  som  børnene  vokser  til  og  forstår  mere  og  mere  af 
evangeliet,  vil  de  erfaringer,  vi  har  givet  dem  de  nævnte  steder,  få 
større  værdi.  En  dag  vil  disse  små,  som  nu  snart  igen  fejrer  julen 
sammen  med  os,  glæde  sig  til,  at  Kristus  for  anden  gang  skal  komme 
herned. 

»Bliv  derfor  ikke  trætte  af  at  gøre  godt,  thi  I  lægger  grundvolden  til 
et  stort  værk,  og  af  de  små  ting  kommer  det,  som  er  stort.«  L.  &  P. 
64:33. 

Når  disse  linier  læses,  er  vi  lige  ved  jul  og  næsten  lige  så  nær  ved 
tærskelen  til  1956.  Vi  ønsker  Dem  alle  en  rigtig  velsignet  jul,  og  vi 
takker  Dem  af  hele  vort  hjerte  for  den  hjælp  og  støtte,  De  har  givet 
os  gennem  Deres  arbejde  og  Deres  bønner  i  1955.  Vi  håber  og  beder 
om  fortsat  godt  samarbejde.  —  GLÆDELIGT  NYTÅR! 

Hovedbestyrelsen  for  Søndagsskolen  og  Primary. 

Gensidig  Uddannelses-forening 

Over  hele  verden  skal  vi  nu  snart  igen  fejre  vor  Frelsers,  Jesu  Kri- 
sti fødselsdag.  Men  hvor  mange  af  os  har  tid  til  at  være  stille  et  øje- 
blik og  tænke  over,  hvad  den  dag  egentlig  betyder?  Hvad  mon  Han 
tænker  om  os,  når  Han  skuer  herned  og  ser  på  den  erhvervsmæssige 
side  af  sagen,  al  den  egoisme  og  det  had,  der  hersker  her  på  trods  af 
alle  de  anstrengelser  Han  gjorde,  for  at  fred  og  good-will  kunne  råde? 

Der  er  en  dag  mere,  vi  husker  på,  når  vi  planlægger  møder  og  ak- 
tiviteter for  december:  Profeten  Joseph  Smiths  fødselsdag  d.  23.; 
lad  os  huske,  at  denne  mand  har  gjort  mere  for  menneskenes  børn 
end  noget  andet  menneske,  bortset  fra  Frelseren  selv.  I  år  er  der  end- 
da en  særlig  lejlighed  til  at  fejre  Joseph  Smith,  idet  det  er  150  år  si- 
den, han  blev  født.. 

Pointet  i  alle  vore  aktiviteter  bør  være  at  lede  Zions  ungdom  til  det 
celestiale  rige.  Vi  er  i  allerhøjeste  grad  kaldet  til  at  udføre  Herrens 
arbejde.  Hvad  menes  der  med  det?  Det  betyder  i  hvert  ikke,  at  Han 
vil  gøre  arbejdet!  Alt  ansvar  og  alle  forpligtelser  er  lagt  på  vore  skul- 
dre, og  hvis  vi  vil  have  navn  af  gode  ledere,  kan  vi  ikke  ryste  dem  af 
os.  Herren  vil  lede  og  inspirere  os  i  forhold  til  de  anstrengelser,  vi 
selv  lægger  for  dagen.  Frelsens  plan  betyder  SAMARBEJDE. 

Frelseren  har  gjort  alt  det  for  os,  som  vi  ikke  selv  kunne  gøre,  — 
men  resten  afhænger  af  os  selv.  Han  har  lavet  mønsteret  til  os  og  vist 
os  vejen. 

Mens  Han  var  her  på  jorden,  greb  Han  mange  anledninger  til  at 
vise  os,  hvorledes  man  samarbejder.  Vi  har  et  stort  eksempel  i  Laza- 
rus's opvækkelse  fra  de  døde.  Han  bad  Martha  og  Maria  om  at  føre  sig 
til  graven.  De  tilstedeværende  blev  bedt  om  at  rulle  den  sten,  som 
forseglede  graven,  bort,  og  efter  at  Lazarus  var  kommet  ud,  blev  de 
bedt  om  at  løse  hans  linklæder.  Jesus  udførte  blot  det  eneste,  som 
de  andre  ikke  kunne:  Han  forenede  Lazarus's  ånd  med  hans  legeme. 

Selv  nedlagde  Han  sit  liv,  for  at  vi  alle  kunne  blive  arvinger  til 
opstandelsen  og  have  anledning  til  at  opnå  den  højeste  grad  af  her- 
lighed, MEN  GENNEM  VORT  EGET  ARBEJDE.  Der  er  ingen  anden 
vej! 

Hvorledes  kan  vi  nu  blive  gode  ledere?  Gennem  sin  profet,  sagde 
Herren  følgende  til  os: 

»Der  er  en  lov,  uigenkaldelig  fastsat  i  himlen  før  denne  verdens 
grundvold  blev  lagt,  ifølge  hvilken  alle  velsignelser  er  forjættede. 

Og  når  vi  opnår  en  velsignelse  fra  Gud,  så  er  det  ved  lydighed  mod 
denne  lov,  ifølge  hvilken  den  er  forjættet.«  L.  &  P.  130:20 — 21. 

Her  har  vi  altså  svaret.  Hvad  er  det  for  en  lov?  En  diakon  blev  af 
sin  grensforstander  spurgt  om,  hvilke  hans  pligter  som  diakon  var, 
og  han  svarede:  »At  gøre  det,  som  jeg  bliver  bedt  om  at  gøre!« 

Hvad  er  det  så,  gode  ledere  skal  gøre? 

Vi  skal  nævne  nogle  få  ting,  som  det  er  absolut  nødvendigt  for  en 
leder  at  gøre. 
l.Søg  ofte  vor  himmelske  Fader  i  inderlig  bøn. 

2.  Gør  aldrig  selv  det  mindste  stykke  arbejde  uden  at  bede  Ham  om 
vejledning.  Og  tag  så  fat  på  arbejdet. 

3.  Vær  ydmyg.  Søg  ikke  menneskers  ros.  Stol  mindre  på  din  egen  klog- 
skab og  vær  i  harmoni  med  Guds  ånd. 

4.  Husk,  at  dit  kald  er  helligt  —  det  er  et  privilegium,  ikke  et  slave- 
arbejde. 

5.  Lev  efter  evangeliet.  Det  giver  dig  mere  tro,  og  det  er  mere  værd, 
at  du  gør  det,  end  hele  den  ordflom,  der  kommer  fra  din  mund. 
Tænk  over,  at  du  måske  for  nogle  mennesker  er  den  eneste  Bibel, 
de  læser. 

6.  Gå  regelmæssigt  til  alle  møderne.  At  forny  vore  pagter  ved  at  del- 
tage i  nadvermøderne,  styrker  os  i  høj  grad.  Hvis  du  forventer  Her- 
rens ledelse,  så  søg  den  ved  at  være  til  stede  ved  formødet  kl.  19, 
ved  grenens  funktionærmøder  og  eventuelle  bestyrelsesmøder. 
Lad  os  som  ledere  i  G.  U.  F.  forny  vore  anstrengelser  for  at  give  an- 
dre en  god  forståelse  af  julens  rette  ånd. 

Vi  vil  gerne  her  fra  hovedbestyrelsen  ønske  Dem  en  god  og  velsignet 
jul.  Vi  benytter  samtidigt  lejligheden  til  at  takke  Dem  for  det  gode 
arbejde,  De  har  udført  for  G.  U.  F.  og  dermed  for  Herrens  værk  i  1955. 

Vi  føler  os  forsikret  om  Deres  fortsat  gode  samarbejde  og  ønsker 
Dem  alle  glædeligt  nytår! 

Hovedbestyrelsen  for  G.  U.  F. 


Genealogisk  forening 

Genealogisk  forening  i  København  gren  opførte  torsdag  den  17.  no- 
vember det  genealogiske  skuespil  »Kunne  det  ske  for  dig?«  af  dr.  Ed- 
mund Crowley. 

Det  blev  en  betagende  aften,  der  indledtes  med  en  belærende  tale 
af  2.  rådgiver  i  missionspræsidentskabet,  præsident  Grant  R.  Ipsen, 
der  indtrængende  formanede  os  om,  hvor  vigtigt  det  er,  at  vi  er  ak- 
tive her  på  jorden  for  at  kunne  opnå  en  frelse  i  det  celestiale  rige. 
Talen  var  ledsaget  af  demonstrationer  på  flonelstavlen. 

Derefter  gik  tæppet  for  skuespillet,  hvis  gribende  ord  blev  levende- 
gjort på  glimrende  måde  af  de  rollehavende:  Henny  Holmegaard,  Bent 
Jensen,  Orla  Rasmussen  og  Niels  Johansen.  Alle  tilskuerne  i  den  fyldte 
sal  lyttede  med  stor  opmærksomhed  til  de  alvorlige,  manende  ord, 
der  lød  fra  scenen. 

Også  selve  scene-arrangementet  bidrog  til  den  stemning,  der  greb 
alle  i  salen.  Alt  var  holdt  helt  i  hvidt,  og  et  gennemsigtigt  plastic-for- 
tæppe fik  scenen  til  at  illudere  som  åndeverdenen,  og  dæmpet  mu- 
sik medvirkede  også  til  at  stemme  sindene  højtideligt. 

Det  var  en  vidunderlig  aften,  og  at  den  havde  gjort  et  dybt  indtryk 
på  tilskuerne,  fremgik  af  de  begejstrede  udtalelser,  der  lød  bagefter. 

LO. 

P.S.  Grene,  der  ønsker  at  opføre  skuespillet,  kan  rekvirere  det  for- 
nødne antal  eksemplarer  hos  hovedbestyrelsen. 

Genealogisk  forenings  hovedbestyrelse. 


fKredsfærernes  budskab. 

Jesu  guddommelighed  bekræftet  i  denne  uddeling. 

Vor  Frelsers  fødsel  i  tidernes  midte  var  den  mest  strålende  begi- 
venhed, der  nogensinde  har  fundet  sted  i  historien.  Medens  »Herrens 
herlighed  strålede  om  dem«,  forkyndte  engelen  Kristi  fødsel  for  hyr- 
derne på  marken.  Så  kom  en  mangfoldig  himmelsk  hærskare,  som 
lovpriste  Gud  og  sagde:  »Ære  være  Gud  i  det  højeste!  og  på  jorden 
fred  i  mennesker,  der  har  hans  velbehag!«  (Luk.  2:14). 

Skønt  Jesu  fødsel  og  gerning  var  mirakuløs,  var  der  kun  få,  der 
anerkendte  hans  guddommelighed.  Israel,  der  holdt  fast  ved  traditio- 
nen, vedblev  at  dyrke  de  afdøde  profeter  og  fornægtede  den  levende 
Frelser.  Den  kristne  verden  har  aldrig  tilfulde  forstået  storheden  af 
hans  mission.  Kritikere,  agnostikere  og  teologer  vedbliver  at  ræson- 
nere og  betvivle  hans  guddommelighed. 

Jesu  Kristi  Kirke  af  Sidste  Dages  Hellige  har  en  enestående  stilling 
blandt  alle  kirker  i  vore  dage.  Denne  kirke  ikke  alene  forkynder  Jesu 
Kristi  guddommelighed,  men  erklærer,  at  han  har  vist  sig  igen  i  denne 
uddeling.  I  sit  første  syn  så  Profeten  Joseph  Smith  Faderen  og  Søn- 
nen, og  Faderen  udtalte  sin  glæde  over  Sønnen. 

Dette  er  ikke  den  eneste  gang,  Jesus  viste  sig  i  denne  uddeling.  Den 
16.  februar  1832  så  Profeten  Joseph  Smith  og  Sidney  Rigdon  ham  i 
et  syn  og  vidner  om  ham  således: 

»Og  nu,  efter  de  mange  vidnesbyrd,  som  er  blevet  givet  om  ham, 
er  dette  det  sidste  vidnesbyrd,  som  vi  giver  om  ham:  at  han  lever! 
Thi  vi  så  ham  ved  Guds  højre  hånd,  og  vi  hørte  røsten,  som  vidnede, 
at  han  er  Faderens  Enbårne,  at  ved  ham,  gennem  ham  og  af  ham, 
eksisterer  og  skabtes  verdenerne,  og  at  deres  indbyggere  er  sønner 
og  døtre,  født  af  Gud.«  (L.  &  P.  76:22—24). 

Den  3.  april,  kort  efter  at  Kirtland  Templet  var  indviet,  viste  Frel- 
seren sig  for  Profeten  og  Oliver  Cowdery.  Følgende  er  den  beskrivelse, 
de  gav  af  ham: 

»Sløret  blev  borttaget  fra  vort  sind,  og  vor  forstands  øjne  åbnedes. 
Vi  så  Herren  stå  på  talerstolens  brystværn  foran  os,  og  under  hans 
fødder  var  et  fint  lagt  gulv  af  ægte  guld  af  farve  som  rav.  Hans  øjne 
var  som  en  ildslue,  hans  hår  var  hvidt  som  nyfalden  sne,  og  hans  an- 
sigt overgik  solen  i  klarhed.  Hans  røst  var  som  store  vandes  brusen, 

ja,  Jehovas  røst,  som  sagde:  Jeg  er  den  første  og  den  sidste.  Jeg  er 
den,  som  lever.  Jeg  er  den,  der  blev  slået  ihjel,  og  jeg  er  jeres  Tals- 
mand hos  Faderen.«   (L.  &  P.  110:1 — 4). 

Når  vi  i  år  fejrer  julen,  lad  os  da  være  taknemmelige  for  vort  med- 
lemsskab i  Kristi  Kirke,  den  eneste  kirke,  han  har  anerkendt  i  denne 
uddeling.  Lad  os  være  taknemmelige  over,  at  Jesus  viste  sig  igen,  idet 
han  gjorde  sin  fødsel,  sit  liv  og  sin  gerning  til  en  realitet,  som  ikke 
kan  betvivles.  Lad  os  betragte  alt,  hvad  han  gav  os,  som  noget  koste- 
ligt. Lad  os  altid  anerkende  ham  i  hans  sande  stilling  som  verdens 
Frelser  og  Forløser,  ophavsmanden  til  evig  frelse,  den  Almægtige 
Herre. 

Lad  os  højtideligholde  hans  fødselsdag  med  en  beslutning  om  at 
leve  i  lydighed  mod  hans  befalinger,  så  vi  altid  kan  tælles  blandt 
dem,  der  er  værdige  til  at  modtage  Jesu  vidnesbyrd. 


tKredsiærerindernes  budskab 

»Dette  liv  er  tiden,  da  menneskene  skulle  berede  sig  til  at  møde 
Gud;  ja,  dette  livs  dag  er  den  dag,  da  menneskene  skal  udføre  deres 
arbejde.«   (Alma  34:32). 

Formål:  At  understrege  nødvendigheden  af  at  udarbejde  vor  frelse 
nu,  her  i  dødeligheden. 

Jo  mere  vi  læser  og  gransker  Amuleks  belæringer,  jo  mere  præges 
vi  af  den  kendsgerning,  at  hvert  øjeblik  her  i  livet  er  yderst  værdi- 
fuldt for  os.  Dette  jordeliv  er  af  så  stor  betydning,  at  det  bestemmer 
udfaldet  af  hele  vor  fremtidige  eksistens.  Selv  om  det  er  en  forholds- 
vis kort  periode,  vil  vi  blive  dømt  i  overensstemmelse  med  det,  vi 
yder  her.  Dette  liv  er  en  forberedelsestid,  pløje-  og  såtiden.  Høsten 
kommer  senere  —  evigt  liv  i  vor  himmelske  Faders  nærværelse,  der- 
som vi  viser  os  værdige  dertil. 

I  Den  kostelige  Perle  læser  vi: 

Og  vi  vil  prøve  dem  dermed  og  se,  om  de  vil  gøre  alt,  hvad  som 
helst  Herren  deres  Gud  skal  befale  dem.  (Abraham  3:25). 

Fra  »Discourses  of  Brigham  Young«  (Brigham  Young's  Foredrag) 
citerer  vi: 

Det  er  også  blevet  bestemt  af  den  Almægtige,  at  ånder,  når  de  får 
deres  legeme,  skal  glemme  alt,  hvad  de  tidligere  har  kendt,  ellers  kun- 
ne de  ikke  have  en  prøvestand  —  kunne  ikke  få  lejlighed  til  at  be- 
vise deres  værd  i  mørke  og  fristelse,  i  vantro  og  ugudelighed,  at  be- 
vise, at  de  var  værdige  til  at  opnå  evigt  liv. 

Formålet  med  livet  her  er  at  få  kundskab  og  erfaring  med  legeme 
og  ånd  forenet,  og,  gennem  denne  erfaring  og  oplevelse,  at  bevise  vort 
værd.  Arbejdet  her  i  livet  kan  ikke  udsættes  til  et  senere  tidspunkt. 
Eftersom  det  at  træffe  forberedelser  til  at  møde  Gud  er  dette  livs 
opgave,  er  det  kun  logisk  at  antage,  at  der  ikke  findes  nogen  anden  tid, 

hvori  dette  kan  gøres.  Nogle  vil  måske  mene,  at  der  i  livet  efter  døden 
vil  være  tilstrækkeligt  med  muligheder  til  at  rette  fejl  og  mangler  og 
ufuldkommenheder.  Men  Amulek  fortadler  os,  at  tiden  til  omvendelse 

er  i  dag,  » dersom  vi  ikke  benytter  vor  tid  i  dette  liv,  da  kommer 

der  efter  denne  livets  dag  en  mørk  nat,  hvor  intet  arbejde  kan  ud- 
rettes.« (Alma  34:33).  Vi  kan  ikke  forvente  at  få  samme  mulighed  og 
lejlighed  igen.  Det  vil  afgjort  være  til  fordel  at  udføre  det  nødvendige 
arbejde  nu.  Det  er  blevet  sagt: 

O,  hvor  ville  jeg  ønske,  jeg  kunne  rette  mine  fejl  og  bommerter  ved 
at  leve  et  liv  til  at  øve  mig  i  og  derefter  et  andet  til  at  aflægge  den 
endelige  beretning. 

Men  hvis  det  var  tilfældet,  ville  dødeligheden  eller  livet  her  på  jor- 
den ikke  være  en  prøvestand,  som  det  var  hensigten  dermed.  »Hver 
dag,«  har  præsident  J.  Reuben  Clark,  jr.,  sagt,  »skulle  leves  således, 
at  vi  kunne  møde  vor  Skaber  med  tryghed.« 

Lad  os  ikke  blive  vildledt.  Dette  liv,  livet  her,  er  tiden,  hvor  vi 
skulle  omvende  os  og  træffe  forberedelser  til  at  møde  Gud. 

Personlige  nyheder  fra  nær  og  fjern. 

Fødselsdage: 

København:  Den  22.  december  fylder  søster  Olga  Ørregaard,  Tegl- 
værksgade 14,  65  år.  Hjertelig  til  lykke! 

Aalborg:  Den  19.  december  fylder  broder  Sardus  Sørensen  60  år. 
Hjertelig  til  lykke! 

Herning:  Den  1.  januar  fylder  søster  Christine  Petra  Madsen  80  år. 
Hjertelig  til  lykke! 

Bryllup  i  USA:  Tidligere  missionær  i  den  danske  mission,  Darwin 
W.  Judy,  viedes  den  4.  november  i  Idaho  Falls  Templet  til  Glenda 
Tirrell,  en  søster  til  nuværende  missionær  i  den  danske  mission,  Ga- 
len D.  Tirrell.  Stjernen  ønsker  hjertelig  til  lykke! 


Fra  missionsmarken 


Horsens:  Lørdag  den  24.  september  holdt  Kvindelig  hjælpefor- 
ening i  Horsens  gren  en  lille  festaften.  Der  åbnedes  med  sang  og  bøn, 
og  derefter  bød  præsidentinden,  søster  Kristine  Clausen,  velkommen. 
Der  blev  udført  et  program,  bestående  af  sang,  musik,  sketch,  oplæs- 
ning og  konkurrencer.  Alt  blev  der  kvitteret  for  med  livligt  bifald, 
og  efter  at  der  var  sluttet  med  sang  og  bøn,  blev  der  solgt  forfrisk- 
ninger: appelsindrik  og  forskellige  desserter,  skænket  af  søstrene. 
Der  kom  et  pænt  lille  beløb  i  Kvindelig  hjælpeforenings  kasse,  og  vi 
var  taknemmelige  for  aftenen.  De  36  tilstedeværende  var  tilfredse  og 
morede  sig  godt.  K.  C. 

490 

»Skandinaviens  Stjerne«  i  hvert  hjem! 


Esbjerg:  Herren  gør  intet,  uden  han  taler  gennem  sine  tjenere,  pro- 
feterne. Vi  ved,  at  Gud  har  gjort  meget,  og  at  han  har  givet  sine  ord 
til  søskende  i  Danmark  gennem  de  samme  profeter  som  i  gamle  dage. 

Det  var  gennem  en  apostel,  at  Gud  foreslog,  at  vi  skulle  holde  Pri- 
mary og  lære  børnene  om  evangeliet.  Der  findes  ikke  et  bedre  middel 
til  at  hjælpe  de  små  børn  til  at  forstå  Gud  end  gennem  Primary,  hvor 
vi  kan  holde  orden  og  forklare  evangeliet  under  bønnens  indflydelse. 
Gud  har  hjulpet  os  meget,  både  missionærer  og  søskende.  Vi  har  ar- 
bejdet sammen,  med  det  resultat  at  vi  nu  har  en  stor  Primary  her  i 
Esbjerg.  Vi  har  haft  flere  møder,  hvor  der  var  så  mange  som  81  børn 
tilstede,  og  i  gennemsnit  er  der  ca.  62. 


Esbjerg  Primary. 

Hensigten  var  i  begyndelsen  at  se,  om  en  Primary  virkelig  kunne 
hjælpe  os  til  at  komme  ind  ad  flere  døre  og  få  bedre  mulighed  for  at 
forklare  evangeliet.  Vi  ønskede  at  tale  til  forældrene,  så  vi  begyndte 
at  arbejde  med  deres  børn,  og  vi  har  ikke  alene  fanget  børnenes  in- 
teresse, men  også  forældrenes.  Vore  anstrengelser  har  båret  frugt, 
for  de  har  hjulpet  værket  til  at  gå  fremad. 

Vi  håber,  at  der  vil  være  mange  andre  Primary  organisationer,  så 
vi  alle  kan  arbejde  sammen  og  give  de  små  børn  en  forståelse  om 
Jesus  Kristus.  D.  L.  0. 


Slagelse:  Den  29.  oktober  havde  Slagelse  gren  en  dejlig  koncert 
på  hotel  Casino.  Københavns  grens  sangkor,  bestående  af  ialt  44  med- 
lemmer, stod  for  programmet. 

Ældste  Paul  M.  Andersen  åbnede  med  bøn,  derefter  sang  koret 
»Guds  Ånd  som  en  ild«.  Det  blev  til  en  meget  vellykket  aften,  koret 

sang  en  række  dejlige  sange;  det  vil  være  svært  at  fremhæve  nogen 
bestemt,  det  var  helt  igennem  et  meget  fint  program,  som  alle,  der  var 
tilstede,  kunne  glæde  sig  over.  Programmet,  koret  sang  for  os,  var  det 
samme,  som  blev  fremført  ved  konferencen  i  København.  Aftenen 
sluttede  med  bøn  ved  broder  Alfred  Pedersen. 

Tilstede  ialt  83,  hvad  der  var  altfor  få  til  så  fint  et  program! 

V.E. 


Odense:  Torsdag  den  6.  oktober  afholdt  Odense  grens  Primary  en 
fest  for  børnene,  hvor  også  forældrene  var  inviteret  med. 

Præsidentinden,  søster  Viola  Jensen,  bød  velkommen  og  overgav 
tiden  til  1.  rådgiver,  søster  Ingrid  Dam.  Festen  indledtes  med  sang  og 
bøn,  derefter  underholdt  børnene  med  sange,  oplæsning  og  sketches. 
Distriktspræsidenten,  ældste  Marlin  R.  Anderson,  holdt  en  lille  tale 
til  børnene.  Dernæst  blev  der  leget  forskellige  sanglege,  hvor  både  børn 
og  voksne  deltog,  hvilket  var  til  stor  morskab  for  børnene.  Det  gav 
god  appetit,  men  også  det  var  der  tænkt  på,  for  lærke-pigerne  havde 
ugen  i  forvejen  bagt  masser  af  fine  småkager,  de  blev  nu  serveret  til- 
lige med  budding,  æblekage  og  saftevand. 

Festen  afsluttedes  med  sangen  »Giv,  sagde  den  lille  bæk«  og  bøn. 
Det  var  en  dejlig  eftermiddag.  Der  var  43  børn  og  15  voksne  tilstede. 

T.J. 


Aarhus:  Onsdag  den  5.  oktober  var  der  filmsaften  i  Aarhus  G.U.F., 
hvor  broder  Paul  Erik  Sørensen  viste  os  filmen  »Et  spil  om  en  vej«, 
der  indeholdt  mange  belærende  ting.  Aftenen  var  godt  besøgt,  med  75 
tilstede.  Efter  filmen  blev  der  serveret  en  forfriskning  til  alle. 

B.H. 


Randers:  Randers  G.  U.  F.  havde  onsdag  den  2.  november  overladt 
sine  spejdere  programmet  til  en  festaften. 

Efter  at  der  var  åbnet  med  sang  og  bøn,  blev  tiden  overgivet  til 
tropsfører  »Julie«,  der  først  præsenterede  »Moroni«s  nye  tropssang, 
og  derefter  fik  søster  Christiansen  overgivet  tiden  til  fællessang.  Så 
kom  der  to  skærslippere  på  scenen,  og  efter  en  klaversolo  af  Kitty 
Nielsen  gik  man  over  til  at  lege.  Til  slut  solgtes  saftevand  og  citron- 
fromage. 

Alt  i  alt  en  lille,  men  hyggelig  fest  med  58  tilstede. 

CF. 


\      Bemærk!  Manuskripter  til  næste  nummer  af  »Stjernen«  skal  ind- 
|  sendes  inden  den  5.  ds. 

DÅB 


ESBJERG: 

2.   oktober: 

Rita  Classen,  døbt  af  ældste 
DeWayne  Olsen,  håndspålæggelse 
af  ældste  Charles  Broberg. 

2  3.   oktober: 

Sofie  Hedvig  Sørensen,  døbt  af 
ældste  Gerald  A.  Jensen,  hånds- 
pålæggelse af  ældste  Grant  J. 
Smith. 

HERNING: 

16.   oktober: 

Inga  Hyldgård,  døbt  af  Thomas 
Hyldgård,  håndspålæggelse  af 
ældste  Wilbur  Neil  Jensen. 

Fritz  Ivan  Kovaltsenko,  døbt  af 
ældste  Wilbur  Neil  Jensen,  hånds- 
pålæggelse af  ældste  Kai  Lykke- 
gaard Nielsen. 

Roger  Vallin  Kovaltsenko,  døbt 
af  ældste  Wilbur  Neil  Jensen, 
håndspålæggelse  af  ældste  Kai 
Lykkegaard  Nielsen. 

AARHUS: 

16.   oktober: 

Knud  Erik  Gravengård  Byrge- 
sen,  døbt  af  Arthur  Haun,  hånds- 
pålæggelse af  samme. 

AALBORG: 

9.    oktober: 

Maja  Johanne  Andersen,  døbt 
af  ældste  G.  Allen  Eliason,  hånds- 
pålæggelse af  samme. 

SKIVE: 

3  0.  oktober: 

Kristine  Pedersen,  døbt  af  æld- 
ste Ronald  Jensen,  håndspålæg- 
gelse af  ældste  Holger  Tychsen. 

Anton  Kirstejn  Sørensen  Skou- 


bo,  døbt  af  ældste  Holger  Tych- 
sen, håndspålæggelse  af  ældste 
Blaine  P.  Jensen. 

Anna  Skoubo,  døbt  af  ældste 
Ronald  Jensen,  håndspålæggelse 
af  ældste  Blaine  P.  Jensen. 

AMAGER: 

8.   oktober: 

Meta  Marie  Hansen,  døbt  af 
Martin  Thomsen,  håndspålæg- 
gelse af  ældste  Jeremy  Sorensen. 

KØBENHAVN: 

2  7.  oktober: 

Arvid  Rodian  Christensen,  døbt 
af  ældste  Grant  R.  Ipsen,  hånds- 
pålæggelse af  missionspræsident 
Junius   M.   Sorensen. 

ODENSE: 

2  3.   oktober: 

Christian  Rudolf  Stanley  Niel- 
sen, døbt  af  ældste  Roy  E.  Chri- 
stensen, håndspålæggelse  af  æld- 
ste Hans  Stanley  Hansen. 

Rigmor  Ketty  Olivia  Rasmus- 
sen Nielsen,  døbt  af  ældste  Roy 
E.  Christensen,  håndspålæggelse 
af  ældste  Hans  Stanley  Hansen. 

Jytte  Lis  Nielsen,  døbt  af  æld- 
ste Roy  E.  Christensen,  håndspå- 
læggelse af  Terje  Schiller. 

Stanley   Knud   Nielsen,    døbt   af 
ældste  Roy  E.  Christensen,   hånds- 
pålæggelse    af     Harald     Gjenner- 
skov   Jensen. 
2  9.   oktober: 

Vagn  Gjennerskov  Jensen,  døbt 
af  Harald  Gjennerskov  Jensen, 
håndspålæggelse    af  Terje  Schiller. 

Erik  Svend  Christensen,  døbt  af 
Harald  Gjennerskov  Jensen, 
håndspålæggelse  af  Terje  Schiller. 


Vi  ønsker  de  nye  søskende  hjertelig  til  lykke  og  velkommen  i  Kirken! 

Velsignelser: 

Horsens:  2.  oktober:  Krik  Osvald  Jensen  og  Karen  Margrethe  Pau- 
line Jensens  tre  børn,  Ella  Elisabeth,  Marianne  og  Torben,  velsignet 
af  henholdsvis  ældste  Blaine  P.  Jensen,  ældste  Valdemar  Christensen 
og  ældste  William  Hansen. 

Ordinationer: 

Aalborg:  9.  oktober:  Eli  Thorlak  Hansen  ordineret  til  ældste  af 
Ejnar  Nielsen. 

Charles  Jepsen  Larsen  ordineret  til  ældste  af  Ejnar  Nielsen. 

Henry  Christian  Haupt  ordineret  til  præst  af  Jens  Christensen. 

Frode  Othenius  Madsen  ordineret  til  præst  af  ældste  Grant  Ipsen. 

Bennie  Wagner  ordineret  til  lærer  af  ældste  Freddy  Dean  Neal. 

København:  11.  september:  Niels  Preben  Ingemann  Johansen  or- 
dineret til  lærer  af  Knud  Hentzen. 

23.  oktober:  Jan  Felx  Gredsted  Hasbo  ordineret  til   diakon   af  Har- 
ry Petersen. 

Fridolf  Sommer  Jensen  ordineret  til  diakon  af  ældste  Bent  A.  Jen- 
sen. 

Gert  Sommer  Jensen  ordineret  til  diakon  af  Orla  Basmussen. 

Slagelse:  9.  oktober:  Victor  Hansen  ordineret  til  præst  af  Alfred 
M.  Pedersen. 

Herning:  14.  august:  Budolph  Brink  ordineret  til  diakon  af  ældste 
A.  Leron  Johnsen. 

Esbjerg:  18.  september:  Jens  Christian  Laurids  Lundbæk  ordine- 
ret til  lærer  af  ældste  Gerald  A.  Jensen. 

Anders  Nielsen  ordineret  til  diakon  af  Christian  Christiansen. 

Peter  Brøcker  Nielsen  ordineret  til  diakon  af  Aage  Hansen. 

23.  oktober:  Carl  August  Schmidt  ordineret  til  diakon  af  Hans 
Wentsel  Nissen. 

Leif  Sandholdt  Jensen  ordineret  til  diakon  af  Aage  Hansen. 

Svend  Aage  Jensen  ordineret  til  diakon  af  ældste  Gerald  A.  Jensen. 

Odense:  30.  oktober:  Freddy  Baymond  Hansen  Jørgensen  ordineret 
til  diakon  af  ældste  Grant  B.  Ipsen. 

Arne  Johansen  ordineret  til  diakon  af  Terje  Schiller. 

Asker  Jensen  ordineret  til  lærer  af  ældste  A.  Leron  Johnsen. 

Peter  Christensen  ordineret  til  lærer  af  ældste  Boyd  Friel. 

Emigrationer: 

Aarhus:  Den  3.  oktober  er  Grete  Johannson  emigreret  til  New  York 
City,  New  York. 

Den  3.  oktober  er  Jonna  Petersen  emigreret  til  New  York  City,  New 
York. 

Hjørring:  Den  22.  oktober  er  Charlotte  Amalie  Andersen  Jensen 
emigreret  til  Salt  Lake  City,  Utah. 

Aalborg:  Den  27.  oktober  er  Alice  Ruth  Larsen  emigreret  til  Bur- 
lingame,  Californien. 

Kobenhavn:  Den  27.  oktober  er  Peer  Konnerup  Kristensen  emigre- 
ret til  Salt  Lake  City,  Utah. 

Odense:  Den  28.  oktober  er  Svend  Eigil  Jensen,  Lydia  Mathilde 
Olesen  Jensen,  Inge  Margrethe  Jensen,  Henning  Svend  Jensen  og 
Tommy  Jensen  emigreret  til  Salt  Lake  City,  Utah. 

Den  28.  oktober  er  Lis  Gellert  emigreret  til  Salt  Lake  City.  Utah. 

Dødsfald: 

Hjørring:  Den  6.  oktober  døde  søster  Karen  Amalie  Marie  Ema- 
nuelsen Nielsen,  76  år  gammel.  Æret  være  søster  Nielsens  minde! 

Missionærforflyttelser: 

11.  oktober:       Robert  Nielsen  fra  Aalborg  til  Viborg. 

Phillip  Anderson  fra  Kolding  til  Nyborg. 

George  Eldon  Jensen  fra  Aalborg  til  Kolding. 

G.  Allen  Eliason  fra  Viborg  til  Nyborg. 
28.  oktober:       Joyce  K.  Jensen  fra  København  til  Randers. 
31.  oktober:       Wm.  Keith  Mortensen  fra  Amager  til  Vejle. 

David  A.  Hansen  fra  Vejle  til  Aalborg. 

Howard  D.  Christensen  fra  Vejle  til  Helsingør. 

Ronald  Harris  fra  Vejle  til  Amager. 

Gale  R.  Jensen  fra  Helsingør  til  København. 

Paul  C.  Burgoyne  fra  Aalborg  til  Silkeborg. 

Grant  R.  Hansen  fra  Aalborg  til  Frederikshavn. 

Dale  Hammond  fra  Silkeborg  til  Randers. 

Gilbert  T.  Olsen  fra  Randers  til  Varde. 

Rasmus  L.  Jensen  fra  Varde  til  Herning. 

Rodney  K.  Fabricius  fra  Frederikshavn  til  København. 

3.  november:  Charles  Cochrane  fra  Hjørring  til  Amager. 

Freddy  Dean  Neal  fra  Aalborg  til  Amager. 

4.  november:  A.  Gary  Anderson  fra  København  til  Hjørring. 
7.  november:  Enoch  Henriksen  fra  Amager  til  Aalborg. 

Anna  Henriksen  fra  Amager  til  Aalborg. 

Missionærankomster: 

Med  »Stockholm«  fra  New  York  er  følgende  missionærer  den  10. 
oktober  ankommet  til  den  danske  mission: 

Grant  Rega  Hansen  fra  Salt  Lake  City,  Utah,  beskikket  til  at  ar- 
bejde i  Aalborg. 

Harris  Nielsen  Done  fra  Los  Angeles,  California,  beskikket  til  at  ar- 
bejde i  Aalborg. 

Vi  byder  de  nye  missionærer  hjertelig  velkommen  til  den  danske 
mission. 

Grant  R.  Hansen. 


Harris  N.  Done. 


Missionæraf  løsninger: 

Følgende  missionærer  er  blevet  hæderlig  afløst  fra  deres  arbejde 
i  den  danske  mission: 

28.  oktober:  Phyllis  D.  Peterson  fra  Provo,  Utah,  efter  sidst  at  have 
arbejdet  i  Randers. 

1.  november:  Bent  Jensen  fra  København  efter  sidst  at  have  arbejdet 
på  Færøerne. 

3.  november:  Kai  Lykkegaard  Nielsen  fra  København  efter  sidst 
at  have  arbejdet  i  Herning. 

16.  november:  Vodas  Nielsen  fra  Riverside,  California,  efter  sidst 
M  have  arbejdet  i  København. 


Bent  Jensen. 


Kai  Lykkegaard  Nielsen. 


Phyllis  D.  Peterson. 


Vodas  Nielsen. 

